Φυσικοχημική μέθοδος με την οποία αποτυπώνονται μόνιμα οι εικόνες πραγματικών αντικειμένων, καθώς αυτές σχηματίζονται ως είδωλα σε ένα σκοτεινό θάλαμο. Οι εικόνες που λαμβάνονται μπορεί να είναι ασπρόμαυρες ή έγχρωμες. Σχηματικά μπορούμε να διακρίνουμε 2 φάσεις στη φωτογραφική διαδικασία: τον σχηματισμό της εικόνας στον σκοτεινό θάλαμο και την αναπαραγωγή της με την εκμετάλλευση των φωτοχημικών αντιδράσεων, που είναι τόσο εντονότερες όσο μεγαλύτερη είναι η ποσότητα της ακτινοβολίας που δέχεται το ευαίσθητο υλικό σε ορισμένο σημείο της εικόνας. Οι φάσεις εμφάνισης και σταθεροποίησης έχουν σκοπό να αποκαλύψουν την απαραίτητη εικόνα που παράγεται από τη φωτοχημική αντίδραση και να την κάνουν αμετάβλητη στον χρόνο. Εκτός από τη φ. με ορατές ακτινοβολίες, υπάρχει η φ. με υλικό ευαίσθητο σε ακτινοβολίες μεγαλύτερου μήκους κύματος (υπέρυθρη φ.) ή μικρότερου (υπεριώδης φ., ραδιογραφία, φ. ακτίνων γ και ηλεκτρονική φ.). Ιστορικά στοιχεία. Η ιστορία της φ. είναι ιστορία σταδιακής τελειοποίησης τόσο της μεθόδου που έχει σκοπό την επίτευξη της εικόνας στον σκοτεινό θάλαμο, όσο και εκείνης που αποβλέπει στη φωτοχημική σταθεροποίηση της εικόνας αυτής. Ο σχηματισμός της εικόνας στον σκοτεινό θάλαμο λύθηκε ως πρόβλημα και προηγήθηκε κατά αιώνες ως εφαρμογή πολύ πριν την ανακάλυψη των φωτοευπαθών υλικών, που έκαναν δυνατή τη σταθερή αποτύπωση του ειδώλου. Η πρώτη περιγραφή του σκοτεινού θαλάμου ανήκει στον Αλχαζέν ντι Μπάσρα (965-1038), τις παρατηρήσεις του οποίου συνέχισαν ο Λεόν Μπατίστα Αλμπέρτι, ο Λεονάρντο ντα Βίντσι, ο Τζοβάνι Μπατίστα ντέλα Πόρτα και ο Ντανιέλο Μπάρμπαρο, ο οποίος τοποθέτησε έναν φακό στην οπή του θαλάμου. Τις πρώτες σταθερές εικόνες σε ευαίσθητες πλάκες –γιατί έως τότε η καταγραφή του ειδώλου γινόταν με το χέρι– τις πέτυχε το 1813 και, καλύτερα, το 1826 ο Ζοζέφ Νισεφόρ Νιεπς (1765-1833). Τη μέθοδο αυτή ανέπτυξε και τελειοποίησε το 1839 ο Λουί-Ζακ Νταγκέρ (νταγκεροτυπία), ο οποίος κατόρθωσε vα αποκτά απευθείας μια ανεστραμμένη θετική εικόνα, χωρίς όμως τη δυνατότητα αντιτύπων. Πρόδρομος των σύγχρονων φωτογραφικών μεθόδων θεωρείται ο Ουίλιαμ Τάλμποτ (1800-1877), γιατί πέτυχε μια αρνητική εικόνα κατάλληλη να δώσει οσαδήποτε θετικά αντίτυπα. Διαδοχικοί σταθμοί υπήρξαν οι μέθοδοι του λευκώματος (1847), του κολλώδιου (1851) και της ζελατίνας (1873), που επέτρεψαν να χρησιμοποιηθεί γυαλί και αργότερα μια λεπτή διαφανής ταινία στη θέση του χαρτιού, ως φορέας της ευπαθούς ουσίας. Προόδους στο θέμα των φωτοευπαθών διαλύσεων πραγματοποίησαν ο Μπ. Σέις και ο Μπόλτον (1864), ο Σαρλ Μαντόξ (1871), ο Μανκόβεν κ.ά. Όσον αφορά τα υλικά εμφάνισης, ο Άντιλ ανακάλυψε (1861) ότι ο νιτρικός άργυρος αποτελεί σημαντική χημική ουσία για την εμφάνιση της λανθάνουσας εικόνας. Σχεδόν ταυτόχρονα ο Γ. Ουόρντλεϊ χρησιμοποίησε το πυρο-γαλλικό οξύ. Το 1880 ο Άμπνεϊ ανακάλυψε ότι το υδροκυάνιο έχει ιδιότητες υλικού εμφάνισης. Τέλος, το 1888 ο Μόμε Άντερσεν εφάρμοσε τη θειούχο μονομεθυλοπαραμιδοφαινόλη, που πήρε την ονομασία μετόλ. Η ευαισθησία των φωτοευπαθών διαλύσεων, από την πρώτη νταγκεροτυπία του 1839 έως τα σύγχρονα διαλύματα ταχείας προσβολής, παρουσιάζει την ακόλουθη εξέλιξη: αρχική νταγκεροτυπία 4000 δευτ. νταγκεροτυπία βρωμιούχου αργύρου 80 » ρευστό κολλώδιο (1864)\t8 » πρώτη ξηρά πλάκα (1880)\t1/2 » ξηρά πλάκα (1885)\t1/10 » ξηρά πλάκα (1900)\t1/50 » ξηρά πλάκα (1931)\t1/100 » σύγχρονα φιλμ ταχείας προσβολής\t1/5000 δευτ. και άνω. Η φωτογραφική μέθοδος. Αποτελείται ουσιαστικά από 3 φάσεις: έκθεση του φωτοπαθούς υλικού στο φως και σχηματισμός της λανθάνουσας εικόνας (στον σκοτεινό θάλαμο της φωτογραφικής μηχανής)· εμφάνιση της λανθάνουσας εικόνας με κατάλληλα υλικά· σταθεροποίηση. Με τον τρόπο αυτό επιτυγχάνεται μια εικόνα, η οποία με ανάλογες μεθόδους μετατρέπεται σε θετικό αντίτυπο. Η φωτογραφική διάλυση είναι το λεπτό στρώμα φωτοπαθούς υλικού που καλύπτει τον φορέα, ο οποίος μπορεί να είναι από πλάκες γυαλιού ή διαφανή φιλμ νιτροκυτταρίνης ή ακετυλοκυτταρίνης. Η σύνθεσή της είναι η ακόλουθη: σε ένα γαλάκτωμα ζελατίνας ανακατεύεται σε λεπτή διάλυση βρωμιούχος άργυρος (AgBr). Kατόπιν το λεπτό αυτό στρώμα υφίσταται τεχνητή ξήρανση για μερικές ώρες σε θερμοκρασία όχι πολύ υψηλή. Το φωτοπαθές στοιχείο είναι ο βρωμιούχος άργυρος, η ζελατίνα αποτελεί το μέσο διασποράς, αλλά αναπτύσσει και μια έκδηλη ενέργεια ευαισθητοποίησης πάνω στον βρωμιούχο άργυρο με το θείο που περιέχει (ισοθειοκυανικό αλλυλένιο). Ανάλογα με τις επιθυμητές ιδιότητες της φωτογραφικής διάλυσης, προστίθενται και άλλες ουσίες, ιδιαίτερα χρωστικές. Έχουμε έτσι ορθοχρωματικές πλάκες ή φιλμ (ευαίσθητα στο κίτρινο και στο πράσινο φως), πανχρωματικές πλάκες ή φιλμ (ευαίσθητα και στο ερυθρό φως). Η σύνθεση αυτή είναι γενικού χαρακτήρα, όμως κάθε οίκος κατασκευής φωτογραφικού υλικού καλύπτει με το βιομηχανικό μυστικό τη σύνθεση των δικών του διαλύσεων. Η φωτογραφική μέθοδος είναι δυνατόν να ανακεφαλαιωθεί ως εξής: το φωτοπαθές υλικό τοποθετείται σε έναν σκοτεινό θάλαμο (φωτογραφική ή κινηματογραφική συσκευή) και, κατά τη στιγμή που ανοίγει το διάφραγμα, προσβάλλεται από φωτεινή ακτινοβολία, η οποία προέρχεται από το αντικείμενο που φωτογραφείται. Στα σημεία που προσβάλλονται από το φως πραγματοποιείται η ακόλουθη φωτοχημική αντίδραση: AgBr + hv = Ag + Βr διάλυση κβάντο μέταλλο Η αντίδραση αφορά τον βρωμιούχο άργυρο σε ποσότητα ανάλογη με την ένταση της φωτεινής ακτινοβολίας. Ο μεταλλικός άργυρος παραμένει στη θέση του, ενώ το βρώμιο που ελευθερώνεται κατά την αντίδραση απορροφάται από τη ζελατίνα. Σχηματίζεται έτσι στο ευαίσθητο υλικό μια εικόνα, που παριστάνει ακριβώς το αντικείμενο που φωτογραφείται. Η εικόνα αυτή δεν είναι ορατή (λανθάνουσα εικόνα), υπάρχει όμως η δυνατότητα να γίνει ορατή με κατάλληλη χημική μέθοδο (εμφάνιση). Με τη χρήση διαλυμάτων από ειδικές αναγωγικές ουσίες (μονομεθυλοπαραμινοφαινόλη, υδροκυάνιο κλπ.· οξειδοαναγωγή), ο άργυρος, που ελευθερώνεται από τη φωτοχημική αντίδραση, εμφανίζεται με μορφή μαύρου υπολείμματος. Το μέγεθος της αναγωγής αυτής εξαρτάται από την ποσότητα και από το μήκος κύματος του φωτός που απορροφάται, για να δημιουργήσει έτσι μια σειρά περιοχών με απόχρωση από το γκρι μέχρι το μαύρο, που χαρακτηρίζουν το αρνητικό. Όταν τελειώσει η εμφάνιση, η φωτογραφική διάλυση περιέχει ακόμα βρωμιούχο άργυρo, ο οποίος, για να μην αντιδράσει επιπλέον όταν εκτεθεί στο φως, απομακρύνεται με το βύθισμα του φιλμ σε διάλυμα θειώδους νατρίου Νa2S2Ο3 (σταθεροποίηση), το οποίο έχει την ιδιότητα να τον διαλύει χωρίς να αλλοιώνει τον άργυρο που έχει υποστεί αναγωγή. Τα χαρακτηριστικά της εμφάνισης, η θερμοκρασία και ο χρόνος παραμονής του αρνητικού στο λουτρό, εξαρτώνται από τον τύπο του ευπαθούς υλικού. Η ψηλή θερμοκρασία δίνει εικόνες με μεγαλύτερη αντίθεση, τείνει όμως να μεγαλώσει ταυτόχρονα τους κόκκους, δηλαδή τους κρυστάλλους του βρωμιούχου υλικού. Οι τύποι υλικών εμφάνισης είναι κατά συνέπεια πολλοί και κάθε κατασκευαστής υποδεικνύει ως βάση τον καταλληλότερο για τα δικά του φιλμ. Υπάρχουν υλικά εμφάνισης που τείνουν να μειώσουν τις αντιθέσεις και άλλα που τις ισορροπούν. Τα τελευταία αυτά χρησιμοποιούνται για την αυτόματη εμφάνιση γιατί, εκτός των άλλων, η σύγχρονη τεχνική επιδιώκει όλο και περισσότερο να επιτύχει εξαιρετικά λεπτούς κόκκους. Όταν το αρνητικό εμφανιστεί, βυθίζεται σε λουτρό σταθεροποίησης και κατόπιν υποβάλλεται σε άφθονη πλύση. Μετά την ξήρανση (στέγνωμα), που μπορεί να γίνει στη θερμοκρασία του περιβάλλοντος ή σε ειδικά στεγνωτήρια με εξαερισμό και ηλεκτρική θέρμανση, το αρνητικό είναι έτοιμο να δώσει νέα αντίγραφα. Τα αντίγραφα επιτυγχάνονται εξ επαφής ή σε μεγέθυνση. Η εξ επαφής εκτύπωση γίνεται με την τοποθέτηση του αρνητικού και του χαρτιού, που έχει αντίθεση σύμφωνη με την πυκνότητα του αρνητικού, σε ειδικό πιεστήριο τοποθετημένο σε ειδική ερμητική θήκη, όπου υπάρχει μια φωτεινή πηγή. Αφού εκτεθεί στο φως για ορισμένο χρονικό διάστημα, ανάλογα με την πυκνότητα του αρνητικού και τον τύπο του χαρτιού που χρησιμοποιείται, το χαρτί εμφανίζεται, σταθεροποιείται, πλένεται και στεγνώνεται όπως και το αρνητικό. Η μεγέθυνση επιτυγχάνεται με την τοποθέτηση του αρνητικού στην ειδική συσκευή προβολής, κατά κανόνα κατακόρυφη, που προβάλλει την αρνητική εικόνα σε μεγέθυνση πάνω στο φωτοπαθές φύλλο χαρτιού. Σήμερα, στα μεγάλα εργαστήρια, οι εργασίες εμφάνισης και εκτύπωσης αυτοματοποιήθηκαν, τα αρνητικά εμφανίζονται ρυθμικά, σταθεροποιούνται, πλένονται, στεγνώνουν. Η εκτύπωση ακολουθεί την ίδια διαδικασία, ενώ μηχανήματα εκτύπωσης με φωτοκύτταρα ρυθμίζουν τον χρόνο έκθεσης. φωτογραφική μηχανή. Το οπτικο-μηχανικό όργανο με το οποίο σχηματίζονται επάνω στο ευπαθές υλικό οι εικόνες, είναι η φωτογραφική μηχανή ή συσκευή. Ουσιαστικά αποτελείται από έναν σκοτεινό θάλαμο: στη μια πλευρά του προσαρμόζεται το οπτικό μέρος (αντικειμενικός) και στην αντίθετη πλευρά τοποθετείται το φωτοευπαθές υλικό. Άλλο απαραίτητο στοιχείο της μηχανής είναι ο φωτοφράκτης, το όργανο που όταν ανοιγοκλείνει ρυθμίζει τον χρόνο έκθεσης του ευπαθούς υλικού στο φως. Αντικειμενικός της φωτογραφικής μηχανής. Τα χαρακτηριστικά του οπτικού συστήματος (με συντομία θα αναφέρεται: αντικειμενικός), το οποίο προσαρμόζεται στη συσκευή, προσδιορίζουν τα φωτογραφικά αποτελέσματα. Για την πλήρη λύση των προβλημάτων σχεδίασης και κατασκευής που απαιτεί η παραγωγή ενός καλού αντικειμενικού (και επομένως το κόστος του) πρέπει να μελετηθεί η διαδικασία σχηματισμού των εικόνων, καθώς και οι αναπόφευκτες εκτροπές του φωτός που προκαλεί το σύστημα. Οι εκτροπές αυτές είναι μηδενικές για τη φωτεινή ακτίνα που διέρχεται από τον οπτικό άξονα του φακού και θεωρούνται πρακτικά αμελητέες για όλες τις ακτίνες που διέρχονται σε μικρή απόσταση από τον άξονα και είναι παράλληλες ή με ελαφρά κλίση προς αυτόν. Στην πράξη, μπορεί να θεωρηθεί ικανοποιητικά απαλλαγμένη από εκτροπές η κεντρική περιοχή του φακού. Με τον σκοπό vα αξιοποιηθεί μόνο η κεντρική περιοχή ενός φακού ή ενός οπτικού συστήματος, χρησιμοποιούνται τα διαφράγματα που επιτρέπουν να περιοριστεί κατά βούληση το ομοκεντρικό με τον άξονα του συστήματος μέρος του αντικειμενικού (άνοιγμα). Είναι προφανές ότι με τη χρησιμοποίηση του αντικειμενικού μόνο σε μια μικρή κυκλική ζώνη, ομοκεντρική με τον οπτικό άξονα, εξουδετερώνεται το μεγαλύτερο μέρος των εκτροπών, αλλά περιορίζεται αισθητά η ποσότητα του φωτός που εισχωρεί στον σκοτεινό θάλαμο. Από αυτό προκύπτει η ανάγκη εφαρμογής αντικειμενικών συστημάτων απαλλαγμένων κατά το δυνατόν από σφάλματα εκτροπών, όχι μόνο στην κεντρική περιοχή, αλλά σε μια αρκετά εκτεταμένη επιφάνεια, δηλαδή αντικειμενικών μεγάλου ανοίγματος. Η χρήση γυαλιών με ειδική σύνθεση και ειδικά οπτικά χαρακτηριστικά, καθώς και η σχεδίαση που βελτιώνεται συνέχεια, έδωσαν τη δυνατότητα να παράγονται σήμερα αντικειμενικοί φωτογραφικών μηχανών απαλλαγμένοι από σφάλματα εκτροπών (απλανητικοί). Τα κύρια χαρακτηριστικά ενός αντικειμενικού συστήματος φωτογραφικής μηχανής (που αναφέρονται συμβατικά σε αντικείμενα τα οποία βρίσκονται σε άπειρη απόσταση από τον αντικειμενικό) είναι η εστιακή του απόσταση, δηλαδή η απόσταση μεταξύ της εστίας του φακού (και ανάλογα για ένα πιο σύνθετο οπτικό σύστημα), που λειτουργεί ως αντικειμενικός, και της κορυφής του φακού. Η σχέση d/f μεταξύ της διαμέτρου εισόδου (άνοιγμα) του αντικειμενικού και της εστιακής απόστασης f καλείται σχετικό άνοιγμα και είναι ένα από τα σημαντικότερα χαρακτηριστικά, επειδή από αυτό εξαρτάται η φωτεινότητα: δηλαδή αν ο αντικειμενικός έχει άνοιγμα f: 11, αυτό σημαίνει ότι η διάμετρος του ανοίγματος είναι 11 φορές μικρότερη από την εστιακή απόσταση. Η διαφάνεια, που υποδεικνύεται με Τ και αντιστοιχεί στη σχέση μεταξύ της φωτεινής ροής που προσπίπτει και διέρχεται από τον αντικειμενικό είναι ο άλλος παράγοντας από τον οποίο εξαρτάται η φωτεινότητα 1 και δίνεται από τον τύπο: Η γωνία του πεδίου, ή απλώς πεδίο, ενός αντικειμενικού είναι η γωνία μέσα στην οποία πρέπει να βρίσκεται το αντικείμενο, ώστε το είδωλό του να μην παρουσιάζει σφάλματα εκτροπών. Κατά συνέπεια, οι αντικειμενικοί υποδιαιρούνται σε συνήθεις, μεγάλης γωνίας και τηλεφακούς, ανάλογα με τη σχέση μεταξύ της εστιακής τους απόστασης και της ικανότητας να καλύπτουν με ευχέρεια ένα ορισμένο σχήμα και επομένως ανάλογα με τη γωνία που είναι ικανοί να δεχτούν. Κατά συνέπεια θα χρησιμοποιηθεί ένας αντικειμενικός ευρυγώνιος, όταν πρέπει να καλυφθεί μια μεγάλη γωνία, όπως π.χ. στις φ. εσωτερικών, κατά κανόνα, ή και στις αρχιτεκτονικές φ. Ο τηλεφακός θα χρησιμοποιηθεί όταν, εξαιτίας της μικρής γωνίας που αγκαλιάζει, χρειάζεται να επιτύχουμε μια σχετικά μεγάλη εικόνα ενός αντικειμένου, το οποίο δεν είναι δυνατόν πρακτικά να πλησιάσουμε. Επίσης, πρέπει να σημειωθεί ότι το βάθος εστίασης του πεδίου είναι ένας άλλος ουσιώδης παράγοντας του οπτικού συστήματος που συνδέεται με το σχετικό άνοιγμα. Αν για παράδειγμα, ένα αντικείμενο εστιαστεί σε 2 μ. με άνοιγμα Α: 3,5, το ίδιο αντικείμενο δεν θα είναι πλέον εστιασμένο σε 1,50 ή σε 2,50 μ. Αντίθετα, με μικρότερο άνοιγμα, π.χ. f:8, θα είναι ικανοποιητικά εστιασμένο (εκτός από τα 2 μ.) στα 1,50 μ., στα 3 μ. και ακόμα περισσότερο. Η αναλογία όμως αυτή εξαρτάται και από την εστιακή απόσταση του αντικειμενικού, με την έννοια ότι ένας αντικειμενικός μικρής εστιακής απόστασης έχει αναλογικά μεγαλύτερο βάθος εστίασης από έναν άλλον μεγάλης εστιακής απόστασης. Από αυτό προκύπτει και η μεγάλη σημασία του διαφράγματος, που αποτελείται συνήθως από ομοκεντρικά μεταλλικά ελάσματα, τα οποία, όταν στρέφονται μέσω ενός δακτυλίου, αυξομειώνουν την ωφέλιμη διάμετρο του αντικειμενικού. Ας σημειωθεί ότι, πέρα από κάθε γεωμετρικό υπολογισμό, ένας αντικειμενικός με μέγιστο π.χ. άνοιγμα f: 3,5 θα δώσει στην πράξη εικόνες με υψηλότερη διαχωριστική ικανότητα και επομένως καθαρότερες από έναν αντικειμενικό με μέγιστο σχετικό άνοιγμα f:1,2 και διάφραγμα f:3,5. Όσον αφορά το βάθος εστίασης, πρέπει να σημειωθεί ότι για κάθε αντικειμενικό, ο οποίος εστιάζεται στο άπειρο, υπάρχει μία απόσταση, η λεγόμενη υπερεστιακή απόσταση, τέτοια ώστε να έχουμε εικόνες ικανοποιητικής καθαρότητας για όλα τα αντικείμενα που βρίσκονται πέρα από αυτήν. Στο γεγονός αυτό στηρίζεται η δυνατότητα κατασκευής φωτογραφικών μηχανών με αντικειμενικούς σταθερής εστίας. Επειδή ο αντικειμενικός αποτελείται από περισσότερους του ενός φακούς, συνηθίζεται να διακρίνουμε συμμετρικούς και ασύμμετρους τύπους, ανάλογα με το αν η διάταξη των φακών από το ένα και από το άλλο μέρος του διαφράγματος είναι ή όχι συμμετρική. Στην αρχή συνηθέστεροι ήταν οι συμμετρικοί τύποι, αργότερα όμως υιοθετήθηκαν σε παγκόσμια σχεδόν κλίμακα οι ασύμμετροι τύποι, οι οποίοι, ανάλογα με τις δυνατότητες των κατασκευαστών, επιτρέπουν τη μέγιστη δυνατή διόρθωση των διαφόρων εκτροπών με το μέγιστο σχετικό άνοιγμα. Η διατομή ενός αντικειμενικού παρουσιάζει συχνά πολλούς φακούς συγκολλημένους μεταξύ τους, έτσι ώστε, αν αντικατασταθούν από ενιαίο φακό, ο γεωμετρικός τύπος θα παραμείνει αμετάβλητος. Η χρήση διαφορετικών γυαλιών, με αντίστοιχους διαφορετικούς δείκτες διάθλασης, εξουδετερώνει τις αποκλίσεις των επιμέρους ακτινοβολιών που αποτελούν το φως: για τον σκοπό αυτό χρησιμοποιούνται τα γυαλιά φλιντ και τα κράουν. Σήμερα, με πρωτοβουλία Ιαπώνων κατασκευαστών, επανεξετάζεται ο συμμετρικός τύπος, επειδή υπάρχει η δυνατότητα κατασκευής γυαλιών που επιτρέπουν το μέγιστο σχετικό άνοιγμα με μια εξαιρετική χρωματική διόρθωση. Οι φακοί ανάλογα με την εστιακή απόσταση χωρίζονται σε 3 μεγάλες κατηγορίες. – Ευρυγώνιοι. Στην κατηγορία ανήκουν οι φακοί 24, 28 και 35 χιλιοστών με αντίστοιχη γωνία οράσεως 64, 75 και 83 μοίρες. Χρησιμοποιούνται για να καλύψουν ανάλογα με τις ανάγκες μεγάλες γωνίες λήψης. Στην ίδια ομάδα ανήκει και η υποκατηγορία των υπευρυγώνιων 20 και 17 χιλιοστών (94 και 104 μοίρες), καθώς και ο φακός μάτι ψαριού 180 μοιρών. – Τηλεφακοί μεσαίου μεγέθους. Περιλαμβάνουν τις εστιακές αποστάσεις 80, 100, 135 και 200 χιλιοστά. Είναι οι περισσότερο χρησιμοποιούμενοι φακοί. Στην κατηγορία των τηλεφακών ανήκουν και οι φακοί 500 και 1.000 χιλιοστών με περισσότερο εξειδικευμένη χρήση αλλά και πολύ μεγαλύτερο κόστος. Χωριστή κατηγορία φακών είναι οι μεταβλητής εστιακής απόστασης ή zoom. Συνήθως υπάρχουν τα μεγέθη 80-210, 100-300, 350-1.200, 35-135, 35-105, 21-35, 28-70, 28-200 χιλιοστά κλπ. Τύποι φωτογραφικών μηχανών. Οι διαφορές καθορίζονται κυρίως από το μέγεθος του αρνητικού και τις ειδικές ευκολίες. Η κατάταξη έχει ως εξής: – Απλές μηχανές. Διαθέτουν μόνον στοιχειώδεις ευκολίες για τις βασικές ρυθμίσεις. Ο φακός συνήθως είναι σταθερά εστιασμένος στο άπειρο, ενώ ο ενσωματωμένος χρονομηχανισμός δεν επιτρέπει παρά μόνο τις αναγκαίες ρυθμίσεις για λήψεις με έντονη ηλιοφάνεια και μειωμένο φωτισμό (συννεφιά και σκιά). Σε μερικές περιπτώσεις υπάρχει δυνατότητα ο φακός να εστιάζει στο θέμα με σχετική ακρίβεια χρησιμοποιώντας αντί για την καθιερωμένη κλίμακα μέτρων, σύμβολα, όπως για παράδειγμα ένας άνθρωπος για κοντινές λήψεις, δυο ή τρεις άνθρωποι για μεγαλύτερες αποστάσεις. Δέχονται φίλμ τύπου 135 και 126. – Τηλεμετρικές μηχανές τύπου 35 χιλιοστών. Αποτελούν την εξέλιξη της μηχανής LEICA που παρουσίασε το γερμανικό εργοστάσιο πριν από τον B’ Παγκόσμιο πόλεμο. Διαθέτει χαρακτηριστικά από τις απλές μηχανές, αλλά και από τις ρεφλέξ. Η εστίαση του φακού γίνεται μέσα από χωριστό μηχανισμό συνδεδεμένο με τηλέμετρο. Οι φακοί ανάλογα με την τιμή είναι σταθεροί, συνήθως 40 ή 50 χιλιοστά, ή εναλλάξιμοι καλύπτοντας τα μεγέθη 35, 50 και 135 χιλιοστά. Διαθέτουν επίσης εξελιγμένο σύστημα εκφώτισης. Έτσι οι χρόνοι και τα διαφράγματα ρυθμίζονται αυτόματα από τα ενσωματωμένα ηλεκτρονικά κυκλώματα. Σε αρκετές περιπτώσεις ο φωτογράφος επιλέγει το διάφραγμα και η μηχανή αντίστοιχα τον χρόνο (ταχύτητα) λήψης. Δέχονται φίλμ τύπου 135. – Αυτόματης εστίασης. Η εξέλιξη της τεχνολογίας επέτρεψε να ενσωματωθούν στις σύγχρονες φωτογραφικές μηχανές συστήματα που επιτρέπουν, εκτός από την ταχύτατη ρύθμιση διαφραγμάτων και ταχύτητας, και τη ρύθμιση της εστίασης. Η βασική φιλοσοφία στηρίζεται στο ότι ένα εξελιγμένο ηλεκτρονικό σύστημα βλέπει το θέμα, υπολογίζει την απόσταση και σε ελάχιστα δευτερόλεπτα ρυθμίζει αντίστοιχα τον φακό, όπως θα έκανε και ο φωτογράφος, αλλά σε πολύ περισσότερο χρόνο. Η νέα τεχνική συνοδεύει ουσιαστικά όλες τις σύγχρονες μικρές μηχανές και αρκετές ρεφλέξ. – Μηχανές μονοοπτικές ρεφλέξ. Χωρίζονται σε 2 κατηγορίες, τις 35 χιλιοστών με αρνητικό 24x36 χιλιοστά και τις τύπου 120 με αρνητικό 4,5x6,6x6 και 6x7 εκ. Οι πρώτες είναι και οι πλέον δημοφιλείς, γιατί συγκεντρώνουν τα περισσότερα πλεονεκτήματα μαζί με το σχετικά μικρό βάρος. Αντίθετα, οι 120 προσφέρουν συγκριτικά πολύ καλύτερα αποτελέσματα, λόγω μεγέθους αρνητικού, αλλά είναι περισσότερο δύσχρηστες, και γι’ αυτό η χρήση τους περιορίζεται συνήθως στο στούντιο. Κοινό χαρακτηριστικό και για τους δύο τύπους μηχανών είναι ότι εστίαση, φωτομέτρηση και φωτογράφιση γίνονται πάντα μέσα από τον ίδιο φακό. Η λύση αυτή επιτρέπει εύκολη σκόπευση και ακριβέστατη φωτομέτρηση. Επίσης, η εναλλαγή των φακών παρέχει τη δυνατότητα στον φωτογράφο να επιλέξει τον περισσότερο κατάλληλο για κάθε περίπτωση φακό, καλύπτοντας έτσι τις ανάγκες από τον υπερευρυγώνιο έως και τον ισχυρότερο τηλεφακό. Θα πρέπει επίσης να αναφερθεί ότι στη δεύτερη κατηγορία ανήκουν και οι διοπτικές ρεφλέξ, αυτές δηλαδή που διαθέτουν χωριστούς φακούς για τη λήψη και τη σκόπευση. Ο τύπος αυτός τείνει να εκλείψει. – Επαγγελματικές μηχανές στούντιο. Στη θέση του φίλμ δέχονται φωτογραφικές πλάκες διαστάσεων συνήθως 10,2x12,7 εκ. Διαθέτουν αρκετά ασυνήθιστα χαρακτηριστικά, όπως ενσωματωμένη φυσούνα και ειδική βάση στήριξης. Χρησιμοποιούνται αποκλειστικά σε εσωτερικούς χώρους, λόγω του μεγάλου βάρους, αλλά και της εξαιρετικά υψηλής ποιότητας αρνητικού ή διαφάνειας, πράγμα που τις καθιστά ιδανικές σε μεγενθύσεις και γενικά στην επαγγελματική χρήση. – Μινιατούρες. Στην κατηγορία αυτή συμπεριλαμβάνονται η μηχανές με αρνητικό συνήθως 8x11 χιλιοστά. Ανήκουν και αυτές στην κατηγορία μηχανών τσέπης, αλλά η ακρίβεια της κατασκευής τους, σε συνδυασμό με τα αποτελέσματα δεν έχουν καμιά σχέση με τις μέχρι πριν από λίγα χρόνια γνωστές μηχανές τύπου 110. Οι μινιατούρες διαθέτουν φακό με ρυθμιζόμενα διαφράγματα και ταχύτητες. Σε μερικές περιπτώσεις ρυθμιζόμενη είναι και η εστίαση. Η χρήση τους ξεφεύγει από τις μέσες απαιτήσεις του ερασιτέχνη. Τα φίλτρα. Πολύ σημαντικά είναι τα έγχρωμα φίλτρα, δηλαδή διαφανείς δίσκοι από έγχρωμα υλικά, που τοποθετούνται προ του αντικειμενικού, με σκοπό να διορθωθούν οι τόνοι της εικόνας, η ένταση των αντιθέσεων ή να πραγματοποιηθούν ειδικές εντυπώσεις. Η λειτουργία των φίλτρων είναι απλή: σύμφωνα με το χρώμα τους απορροφούν ορισμένες φωτεινές ακτινοβολίες, ενώ επιτρέπουν το πέρασμα σε όλες τις άλλες. Τα διορθωτικά φίλτρα διορθώνουν την απόδοση των τόνων της εικόνας: υπάρχουν φίλτρα κίτρινα (που σκιάζουν το μπλε) και κιτρινοπράσινα (που σκιάζουν το μπλε και το κόκκινο). Ως φίλτρα αντίθεσης χρησιμοποιούνται κυρίως τα υπεριώδη, που εξουδετερώνουν τις υπεριώδεις ακτινοβολίες και είναι ενδεικτικά για υψόμ. πάνω από 1.800 μ.· τα υπέρυθρα, που φωτίζουν το ερυθρό και το υπέρυθρο, το πράσινο των φυτών και της χλόης και σκιάζουν όλα τα άλλα χρώματα (κατάλληλα για φ. υπέρυθρου και για ειδικούς επιστημονικούς σκοπούς)· τα φίλτρα πόλωσης, που εξουδετερώνουν την ανάκλαση των λείων επιφανειών. Σε ό,τι αφορά τα άλλα έγχρωμα φίλτρα, οι χρωμοαπορροφητικές ιδιότητες είναι, σε γενικές γραμμές, οι εξής: ένα κόκκινο φίλτρο απορροφά το πράσινο και το μπλε· ένα γαλάζιο το πορτοκαλί και το κόκκινο· ένα πράσινο το κόκκινο και το μπλε. Με τη χρήση των φίλτρων αυτών, που απορροφούν ένα μέρος του φωτός που προσπίπτει, είναι απαραίτητη η αύξηση του χρόνου έκθεσης. Ως προς τα κατασκευαστικά χαρακτηριστικά, τα φίλτρα μπορεί να είναι από ζελατίνα, από φιλμ ζελατίνας (συγκολλημένο μεταξύ δύο πλακών οπτικού κρυστάλλου) ή από χρωματισμένο οπτικό κρύσταλλο. έγχρωμη φ. Το μόνο πραγματικά αποτελεσματικό σύστημα παραγωγής έγχρωμων εικόνων είναι η τριχρωμία: ολόκληρη η σειρά των φυσικών χρωμάτων μπορεί να αναλυθεί σε 3 βασικά χρώματα, τα οποία, με τη σειρά τους, είναι δυνατόν να συνδεθούν και να αποδώσουν τα φυσικά χρώματα. Υπάρχουν 2 τριάδες βασικών χρωμάτων: κίτρινο, βαθύ κόκκινο και κυανοπράσινο (σύνθεση αφαιρετική)· κόκκινο, πράσινο και μπλε - ιώδες (σύνθεση αθροιστική). Τα αθροιστικά συστήματα εγκαταλείφθηκαν αμέσως μετά τις πρώτες προσπάθειες. Τα πρώτα συστήματα παραγωγής έγχρωμης φ. που εφαρμόστηκαν πρακτικά απαιτούσαν τη χρήση ειδικών φωτογραφικών μηχανών, στις οποίες τα 3 βασικά χρώματα διαχωρίζονταν και, με ένα σύστημα φίλτρων και κατόπτρων, αποστέλλονταν να προσβάλουν 3 διαφορετικά αρνητικά. Τα 3 αυτά αρνητικά χρωματίζονται με τα 3 βασικά χρώματα ύστερα από διάφορες χημικές επεξεργασίες (λουτρά τονισμού): με αλλεπάλληλη τοποθέτηση των αρνητικών επιτυγχάνεται μια εικόνα της οποίας τα χρώματα ανταποκρίνονται στα πραγματικά του αντικειμένου. Σήμερα, η παραγωγή έγχρωμων φ. βασίζεται αποκλειστικά στην επιλογή χρωμάτων με διάφορα διαδοχικά φίλτρα και στη χρησιμοποίηση ενός μόνο αρνητικού, πάνω στο οποίο υπάρχουν 3 στρώματα ζελατίνας, το καθένα ευαίσθητο σε ένα από τα βασικά χρώματα. Στη διάλυση κάθε στρώματος ανακατεύεται μία διαφορετική ουσία, το συνδετικό, έργο του οποίου είναι να σχηματίσει τα βασικά χρώματα κατά τη χρωμογενή εμφάνιση. Με τη μέθοδο αυτή, που είναι εξαιρετικά πρακτική και εφαρμόσιμη με οποιαδήποτε φωτογραφική μηχανή, της οποίας ο αντικειμενικός έχει χρωματική διόρθωση, επιτυγχάνονται έγχρωμες εικόνες, τόσο με το σύστημα της αναστροφής, όσο και με το σύστημα αρνητικού - θετικού. Το σύστημα αναστροφής προβλέπει τις ακόλουθες επεξεργασίες: φωτογράφιση του αντικειμένου· εμφάνιση, η οποία δίνει ένα κοινό άχρωμο αρνητικό· έκθεση του φιλμ εκ νέου σε διάχυτο φως, που προσβάλλει τον βρωμιούχο άργυρο, ο οποίος δεν έπαθε αναγωγή κατά την πρώτη εμφάνιση· διαδοχική εμφάνιση σε χρωστικό λουτρό (χρωμογενής εμφάνιση)· λουτρό καθαρισμού για την απομάκρυνση του αργύρου που έπαθε αναγωγή· λουτρό σταθεροποίησης για την απομάκρυνση του βρωμιούχου αργύρου που δεν έχει προσβληθεί. Με τη μέθοδο αυτή είναι δυνατή η παραγωγή ενός μόνο αντιτύπου του αντικειμένου που φωτογραφείται (διαφάνεια ή σλάιντ). Αντίθετα, η μέθοδος αρνητικού - θετικού περιλαμβάνει τις ακόλουθες επεξεργασίες: φωτογράφιση του αντικειμένου, χρωμογενή εμφάνιση, λουτρό καθαρισμού και λουτρό σταθεροποίησης. Eπιτυγχάνεται έτσι ένα αρνητικό, του οποίου κάθε τμήμα είναι χρωματισμένο με τα συμπληρωματικά χρώματα του αντίστοιχου αντικειμένου. Η εκτύπωση του θετικού πραγματοποιείται με επεξεργασίες ανάλογες με αυτές του αρνητικού. Έγχρωμα φιλμ. Τα έγχρωμα φίλμ, ανάλογα με την ευαισθησία τους, κατατάσσονται στις εξής κατηγορίες: – 25-50 ASA είναι τα χαμηλής ευαισθησίας και προσφέρονται για μεγάλες μεγεθύνσεις. – 100-200 ASA θεωρούνται τα μέσης έως και μεγάλης σχετικά ευαισθησίας. Τα προτιμούν οι περισσότεροι φωτογράφοι, γιατί συνδυάζουν μικρό κόκκο και ικανοποιητικές επιδόσεις σε χαμηλό φως. – 400-1.000 ASA. Είναι τα φίλμ υψηλής ευαισθησίας, κατάλληλα για συνθήκες με ελάχιστο φως. Στην ίδια κατηγορία ανήκουν και όλα τα άλλα με υψηλότερη ευαισθησία, όπως 1.600 και 3.200 ASA. επιστημονική φ. Με την ιδιότητά της vα αποτελεί καταγραφικό και αποδεικτικό στοιχείο και εξαιτίας της ευαισθησίας των φωτογραφικών διαλύσεων σε ακτινοβολίες μήκους κύματος εκτός της περιοχής του ορατού φωτός, η φ. χρησιμοποιήθηκε πολύ γρήγορα σε πολλούς και διάφορους επιστημονικούς κλάδους. Παράλληλα με τη φωτογραφική αποτύπωση φαινομένων που παρουσιάζουν επιστημονικό ενδιαφέρον –τα οποία αν και απαιτούν ιδιαίτερα τεχνάσματα, δεν ξεφεύγουν όμως από τον τομέα της συνήθους φωτογραφικής τεχνικής– αναπτύχθηκαν φωτογραφικές μέθοδοι, ειδικά μελετημένες συσκευές και ευαίσθητα υλικά, ικανά να καταγράφουν φαινόμενα ειδικών κατηγοριών. Πρώτη, κατά χρονολογική σειρά, είναι η αστρονομική φ., της οποίας η ανάπτυξη συνδέεται κατά μεγάλο μέρος με την παραγωγή φωτογραφικών υλικών μεγάλης ευαισθησίας και πολύ λεπτών κόκκων. Τα προσόντα αυτά, μαζί με τη δυνατότητα αρκετά μεγάλων χρόνων έκθεσης, οπότε τα αποτελέσματα προστίθενται το ένα επάνω στο άλλο, επέτρεψαν την καταγραφή, πάνω στη φωτογραφική πλάκα, ουράνιων σωμάτων που δεν φαίνονται με γυμνό μάτι. Στην αστρονομική φ. προστέθηκε γρήγορα και η φ. του συνηθισμένου μικροσκοπίου (μικροφωτογραφία), στην αρχή ασπρόμαυρη και πολύ αργότερα έγχρωμη. Το ηλεκτρονικό μικροσκόπιο βασίζεται στη χρησιμοποίηση ακτινοβολιών διαφορετικών από εκείνες που αποτελούν το φως. Εδώ τα αντικείμενα δεν προσβάλλονται από μία φωτεινή ακτινοβολία, αλλά από μία δέσμη ηλεκτρονίων, τα οποία σχηματίζουν ένα είδωλο του αντικειμένου, που είναι δυνατόν να φωτογραφηθεί (ηλεκτρονική μικροφωτογραφία). Μια σημαντικότατη επέκταση του πεδίου εφαρμογών της φ. είναι η φ. ακτίνων X ή ραδιογραφία, πολύ διαδεδομένη και γνωστή. Ανάλογη με τη ραδιογραφία είναι και η φ. που χρησιμοποιεί ακτίνες γ και β που παράγονται από τα βήτατρα. Οι ακτίνες αυτές, επειδή έχουν μεγάλη διεισδυτική ικανότητα προσφέρονται για τον έλεγχο μεταλλικών αντικειμένων, που είναι ουσιαστικά αδιαπέραστα από τις ακτίνες X. Στον τομέα της φ., που χρησιμοποιεί ακτινοβολίες μήκους κύματος μικρότερου από τις ακτινοβολίες του ορατού φωτός, ανήκει επίσης και η φ. υπεριωδών ακτίνων ή φωτός του Γουντ, που έχει ευρεία εφαρμογή στην εξακρίβωση πλαστών έργων τέχνης ή εγγράφων, γραμματοσήμων αξίας κλπ., στις επιστημονικές έρευνες της αστυνομίας, στη φασματοσκοπία, σε ορυκτολογικές και παλαιοντολογικές έρευνες και, τέλος, στις βιολογικές μελέτες (π.χ. φαινόμενα φθορισμού που παρουσιάζονται σε μερικούς ζώντες οργανισμούς από τις υπεριώδεις ακτίνες). Η ευαισθησία του φωτογραφικού υλικού σε ακτινοβολίες μήκους κύματος μεγαλύτερου του ορατού φωτός επιτρέπει φ. με υπέρυθρες ακτίνες, χρήσιμες για την αποκάλυψη αντικειμένων που καλύπτονται από ομίχλη (κυρίως για στρατιωτικούς σκοπούς), εικόνων και αντικειμένων που δεν φαίνονται με γυμνό μάτι (π.χ. πίνακες ζωγραφισμένοι ο ένας κάτω από τον άλλο στον ίδιο μουσαμά, απανθρακωμένα έγγραφα κλπ.) ή στην παθολογία των φυτών, στη δασοκομία (αναγνώριση των φυτικών ειδών από αεροφωτογραφίες) και στην ιατρική (μελέτη της κυκλοφορίας του αίματος, επισήμανση αρτηριακών θρομβώσεων κλπ.). Ευπαθείς διαλύσεις που παράγονται με ειδικές προφυλάξεις χρησιμοποιούνται στην πυρηνική φυσική προκειμένου να μελετηθούν οι ιδιότητες ηλεκτροφορτισμένων σωματιδίων. Στην περίπτωση αυτή αποτελούνται ουσιαστικά από κόκκους βρωμιούχου αργύρου, με μικρές ποσότητες άλλων ουσιών, που διασκορπίζονται σε ζελατίνα. Με τη διέλευση ενός ηλεκτροφορτισμένου σωματιδίου προσβάλλονται οι κόκκοι που το σωματίδιο συναντά στη διαδρομή του, ανάλογα με ό,τι συμβαίνει με μια φωτεινή ακτίνα που προσπίπτει σε φωτοπαθή διάλυση. Μετά την εμφάνιση και τη σταθεροποίηση, η πλάκα δείχνει το ίχνος του σωματιδίου που τη διέσχισε· επειδή όμως το ίχνος αυτό είναι εξαιρετικά λεπτό, οι πυρηνικές διαλύσεις, που στρώνονται σε γυάλινη πλάκα εξετάζονται στο μικροσκόπιο. Οι πυρηνικές διαλύσεις διαφέρουν από τις φωτογραφικές σε δύο σημαντικά χαρακτηριστικά: το μεγαλύτερο πάχος τους και τις μικρότερες διαστάσεις των κόκκων. Ο πρώτος παράγοντας επιτρέπει τη μελέτη αρκετά εκτεταμένων διαδρομών πάνω στην ίδια πλάκα, ο δεύτερος τον καθορισμό του ίχνους με μεγαλύτερη ακρίβεια. Επειδή στο μικροσκόπιο είναι εύκολο να εστιαστούν σημεία σε διάφορα βάθη της διάλυσης, προκύπτει η δυνατότητα παρακολούθησης του ίχνους και εκτέλεσης μετρήσεων επάνω σε αυτό (π.χ. μήκος, μαύρισμα, καμπυλότητα κλπ.). Από τις μετρήσεις αυτές υπολογίζονται οι ιδιότητες των σωματιδίων που προκάλεσαν τα ίχνη (ενέργεια, ταχύτητα, μάζα, φορτίο κλπ.). Πυρηνικές διαλύσεις χρησιμοποιούνται π.χ. για τη μελέτη των κοσμικών ακτίνων. Στην περίπτωση αυτή το ευπαθές υλικό αποστέλλεται σε μεγάλα ύψη με τη βοήθεια κατάλληλων μέσων (αερόστατα, πύραυλοι κλπ.) και κατόπιν περισυλλέγεται· παρόμοιες διαλύσεις χρησιμοποιούνται επίσης στο εργαστήριο και συμβάλλουν αποτελεσματικά στην ανακάλυψη πολυάριθμων σωματίδιων και αντι-σωματίων. Η αεροφωτογραφία, εκτός από τον τομέα των αποτυπώσεων του εδάφους εφαρμόζεται για γεωλογικούς και τοπογραφικούς σκοπούς, στον τομέα της στρατιωτικής και αρχαιολογικής αναγνώρισης, όταν ελαφρές διαφορές στην απόχρωση της βλάστησης οδηγούν στην αναγνώριση υπόγειων έργων ή ερειπίων που καλύφτηκαν από το έδαφος. Πρόσφατες εφαρμογές της αεροφωτογραφίας αφορούν επίσης τη μετεωρολογία, επειδή οι φ. που μεταδίδουν οι τεχνητοί δορυφόροι δίνουν στοιχεία για τη λεπτομερή μελέτη των ατμοσφαιρικών διαταραχών. Ιδιαίτερη θέση κατέχουν, ως φωτογραφική τεχνική, η στροβοσκοπική φ. και η χρονοφωτογραφία, που χρησιμοποιούνται στη μελέτη σχεδίασης και ελέγχου κινουμένων μερών σε διάφορες μηχανές, (κραδασμοί δονήσεις, ελαστικές κινήσεις κλπ.). Οι φ. αυτού του τύπου επιτρέπουν την παρατήρηση του αντικειμένου κατά τις διάφορες φάσεις της κίνησής του, ακόμα και όταν αυτή είναι ταχύτατη, με την ακινητοποίηση της εικόνας σε διαδοχικές χρονικές στιγμές. Πιο συγκεκριμένα, η στροβοσκοπική παρατήρηση αναφέρεται σε φαινόμενο με περιοδική κίνηση, η χρονοφωτογραφική σε μη περιοδικά φαινόμενα. Photo CD: Εκτός από την παραδοσιακή έως σήμερα τεχνική καταγραφής στο φωτογραφικό φιλμ υπάρχει τώρα και μια νέα τεχνική. Πρόκειται για το Photo-CD, μια νέα φιλοσοφία η οποία επιτρέπει πλέον σε οποιαδήποτε φωτογραφία, αρνητικό ή διαφάνεια να μεταφερθεί και να καταγραφεί ηλεκτρονικά σε ένα δίσκο CD επιφανειακά όμοιο προς αυτούς που χρησιμοποιούμε εδώ και περίπου 10 χρόνια. Τα πλεονεκτήματα της νέας τεχνικής είναι πολλά και βασίζονται στο ότι χρησιμοποιώντας την κατάλληλη συσκευή, που δεν διαφέρει ουσιαστικά από το ψηφιακό πικάπ, μπορούμε να δούμε τις φωτογραφίες μας να προβάλλονται στην οθόνη οποιασδήποτε τηλεόρασης. Επίσης από τις 100 σχεδόν φωτογραφίες που χωράει κατά μέσο όρο κάθε δίσκος μπορούμε να επιλέξουμε οποιαδήποτε, πληκτρολογώντας τον αύξοντα αριθμό· επίσης να μεγενθύνουμε επιλεκτικά ένα μόνο μέρος της επιφάνειας ακόμη και να τυπώσουμε τη φωτογραφία σε ειδικό εκτυπωτή. Σε περισσότερο σύνθετες εφαρμογές με τη συνεργασία υπολογιστή κατάλληλου για την περίπτωση λογισμικού, η αρχική φωτογραφία είναι δυνατόν να βελτιωθεί συνολικά με επιλεκτική επέμβαση στην οξύτητά της, την αντίθεση και τα χρώματα. Το νέο μέσο εκτός ίσως από την ερασιτεχνική χρήση αναμένεται να βρει εφαρμογή ακόμη και σε περιπτώσεις όπως η οργάνωση φωτογραφικού αρχείου σε εφημερίδες, περιοδικά και σε όποιον οργανισμό ή επιχείρηση χρειάζεται κάτι αντίστοιχο. Έγχρωμη φωτογραφία των πηγών του Κολοράδο, παρμένη από το διαστημόπλοιο «Απόλλων 7», με συνηθισμένο φιλμ (αριστερά) και με ευαίσθητο στις υπέρυθρες ακτίνες (δεξιά). Έγχρωμη φωτογραφία των πηγών του Κολοράδο, παρμένη από το διαστημόπλοιο «Απόλλων 7», με συνηθισμένο φιλμ (αριστερά) και με ευαίσθητο στις υπέρυθρες ακτίνες (δεξιά). Η φωτογράφιση με υπεριώδεις ακτίνες βρίσκει ενδιαφέρουσες εφαρμογές στη φασματοσκοπία, στις ορυκτολογικές και παλαιοντολογικές έρευνες και στη βιολογία. Εδώ, το ίδιο αντικείμενο με κανονικό φως (αριστερά) και με υπεριώδες (δεξιά). Η φωτογράφιση με υπεριώδεις ακτίνες βρίσκει ενδιαφέρουσες εφαρμογές στη φασματοσκοπία, στις ορυκτολογικές και παλαιοντολογικές έρευνες και στη βιολογία. Εδώ, το ίδιο αντικείμενο με κανονικό φως (αριστερά) και με υπεριώδες (δεξιά). Ψηφιακή φωτογραφική μηχανή Nikon (φωτ. ΑΠΕ). Διάφοροι τύποι φωτογραφικών μηχανών και εξαρτημάτων που χρησιμοποιούνται για καλύτερη λήψη. Η επιστημονική φωτογραφία περέχει μεγάλη βοήθεια στην επιστημονική έρευνα. Εδώ, μακροφωτογραφία εντόμου, σε διάστάσεις πολύ μεγαλύτερες από το φυσικό τους μέγεθος. Ερασιτεχνική ψηφιακή φωτογραφική μηχανή (φωτ. ΑΠΕ). Τομή φωτογραφικής μηχανής. Διακρίνεται η όλη λειτουργία της φωτογράφισης. Μηχανή τύπου ρεφλέξ ενός αντικειμενικού με αυτόματη ρύθμιση των χρόνων εκθέσεως και στιγμομετρική σκόπευση της εικόνας: 1) αντικειμενικός 2) διάφραγμα 3) δακτύλιος ελέγχου 4) αυτοματισμός εκθέσεως 5) κύτταρο σεληνίου 6) πλαίσιο υποδοχής εξαρτημάτων 7) στιγμομετρικό πρίσμα 8) φακός 9) κινητό κάτοπτρο 10) φωτοφράκτης τύπου σύρτη 11) φιλμ 12) συμπιεστής του φιλμ H δυνατότητα των υπέρυθρων ακτίνων να διαπερνούν πυκνά στρώματα ομίχλης ή πάχνης και να διακρίνουν τη φύση των αντικειμένων που έχουν το ίδιο χρώμα με τις ορατές ακτινοβολίες εξηγεί την ευρύτατη χρήση της φωτογράφισης με υπέρυθρες ακτίνες σε στρατιωτικές και τοπογραφικές αναγνωρίσεις. Το ίδιο τοπίο φωτογραφημένο με συνηθισμένο φιλμ (αριστερά) και με φιλμ ευαίσθητο στις υπέρυθρες ακτίνες. Η στιγμή της δολοφονίας του βασιλιά της Γιουγκοσλαβίας Αλέξανδρου A’ και του Γάλλου υπουργού Εξωτερικών Μπαρτού, στη Μασσαλία, την 9η Οκτωβρίου 1934. H δυνατότητα των υπέρυθρων ακτίνων να διαπερνούν πυκνά στρώματα ομίχλης ή πάχνης και να διακρίνουν τη φύση των αντικειμένων που έχουν το ίδιο χρώμα με τις ορατές ακτινοβολίες εξηγεί την ευρύτατη χρήση της φωτογράφισης με υπέρυθρες ακτίνες σε στρατιωτικές και τοπογραφικές αναγνωρίσεις. Το ίδιο τοπίο φωτογραφημένο με συνηθισμένο φιλμ (αριστερά) και με φιλμ ευαίσθητο στις υπέρυθρες ακτίνες. Η στιγμή της δολοφονίας του Λι Χάρβεϊ Όσβαλντ, που είχε συλληφθεί με την κατηγορία της δολοφονίας του Τζον Κένεντι, στο Ντάλας (24 Νοεμβρίου 1963). Φωτογράφος εφοδιασμένος με μηχανή για μεγάλα βάθη, κατά τη διάρκεια εξερεύνησης στην Ερυθρά θάλασσα. Τέσσερις φωτογραφίες του ίδιου τοπίου παρμένες από το ίδιο σημείο με διαφορετικούς αντικειμενικούς φακούς: 65, 110, 250 και 350 χιλιοστών. Τα φίλτρα είναι βασικά στοιχεία στη φωτογράφιση. Το ίδιο θέμα έχει φωτογραφηθεί από το ίδιο σημείο και την ίδια στιγμή: χωρίς φίλτρο, με φίλτρο κίτρινο ανοιχτό, με κίτρινο σκούρο, με πορτοκαλί και με κόκκινο. Το γαλάζιο του ουρανού, στην τελευταία φωτογραφία, έχει σχεδόν απορροφηθεί. Τέσσερις φωτογραφίες του ίδιου τοπίου παρμένες από το ίδιο σημείο με διαφορετικούς αντικειμενικούς φακούς: 65, 110, 250 και 350 χιλιοστών. Τέσσερις φωτογραφίες του ίδιου τοπίου παρμένες από το ίδιο σημείο με διαφορετικούς αντικειμενικούς φακούς: 65, 110, 250 και 350 χιλιοστών. Τέσσερις φωτογραφίες του ίδιου τοπίου παρμένες από το ίδιο σημείο με διαφορετικούς αντικειμενικούς φακούς: 65, 110, 250 και 350 χιλιοστών. To βάθος εστίασης του πεδίου είναι αντιστρόφως ανάλογο προς το άνοιγμα του αντικειμενικού. Εδώ, το ίδιο θέμα φωτογραφημένο με όλο το άνοιγμα του διαφράγματος (πάνω) και με πολύ μικρότερο (κάτω). To βάθος εστίασης του πεδίου είναι αντιστρόφως ανάλογο προς το άνοιγμα του αντικειμενικού. Εδώ, το ίδιο θέμα φωτογραφημένο με όλο το άνοιγμα του διαφράγματος (πάνω) και με πολύ μικρότερο (κάτω). Γεωμετρική σχηματική παράσταση των τριών κλασικών τύπων αντικειμενικού, από τους οποίους προέρχονται όλες οι λύσεις που χρησιμοποιούνται: 1) «Cook» της Taylor & Hobson (ασύμμετρος)? 2) «Tessar» της Zeiss (ασύμμετρος)? 3) «Dagor» της Goertz (συμμετρικός). Σχηματική παράσταση του ανοίγματος ενός αντικειμενικού φωτεινότητας f: 3. Η ωφέλιμη διάμετρός του είναι τρεις φορές μικρότερη από την εστιακή του απόσταση. Τέσσερις μεγάλοι πρωτοπόροι της φωτογραφίας: ο Χάινριχ Σίλτσε (πάνω αριστερά), ο Ζοζέφ Νισεφόρ Νιεπς (πάνω δεξιά), ο Λουί-Ζακ Νταγκέρ (κάτω αριστερά) και ο Ρίτερ φον Φόικτλαϊντερ (δεξιά).\n1. μέθοδος αποτύπωσης, με τη χρήση τού φωτός και χημικών προϊόντων, τού ειδώλου ενός αντικειμένου\n2. η αναπαραγωγή τής εικόνας τού παραχθέντος ειδώλου (α. «ασπρόμαυρη φωτογραφία» β. «έγχρωμη φωτογραφία»)\n3. (με ευρεία σημ.) το σύνολο τών μεθόδων καταγραφής ηλεκτρομαγνητικών ακτινοβολιών με φωτοφυσικές ή φωτοχημικές μεθόδους, που επιτρέπουν την παραγωγή διατηρήσιμου ειδώλου\n4. φρ. α) «στιγμιαία φωτογραφία» — φωτογραφία που παράγεται αυτόματα από ειδική μηχανή, λίγο χρόνο αμέσως μετά από τη φωτογράφηση\nβ) «υποβρύχια φωτογραφία» — φωτογραφία που λαμβάνεται, με τη βοήθεια κατάλληλων συσκευών, μέσα στο νερό\nγ) «τραβώ [ή παίρνω] φωτογραφία» — φωτογραφίζω.\n[ΕΤΥΜΟΛ. < φωτογράφος. Η λ. είναι αντιδάνεια, πρβλ. γαλλ. photographie, και μαρτυρείται από το 1871 στο Λεξικόν Ελληνογαλλικόν τού Άγγ. Βλάχου].\nφωτογραφία — [фотографиа] ουσ. Θ. фотография. фотографировать. θ. (ζωγρ.) оттенение, нюанс … Λεξικό Ελληνικά-ρωσική νέα (Греческо-русский новый словарь)\nφωτογραφία — η 1. η τέχνη της αποτύπωσης μόνιμης εικόνας (με την επίδραση του φωτός) σε φωτοευαίσθητη επιφάνεια (πλάκα, χαρτί, φιλμ κτλ.) μέσα σε σκοτεινό θάλαμο. 2. η εικόνα που αποτυπώθηκε με αυτόν τον τρόπο … Νέο ερμηνευτικό λεξικό της νεοελληνικής γλώσσας (Новый толковании словарь современного греческого)


H ΠτΔ στην επετειακή εκδήλωση του Υπ. Παιδείας για το 1821 - ΕΚΚΛΗΣΙΑ ONLINE\nΚυριακή, 28 Νοεμβρίου 2021 11:03\nΑρχική » ΝΕΑ » H ΠτΔ στην επετειακή εκδήλωση του Υπ. Παιδείας για το 1821\nΗ Πρόεδρος της Δημοκρατίας Κατερίνα Σακελλαροπούλου απηύθυνε χαιρετισμό χθες 27 Νοεμβρίου στην επετειακή εκδήλωση του Υπουργείου Παιδείας και Θρησκευμάτων για τα 200 χρόνια από την έναρξη της Ελληνικής Επανάστασης, στο Μέγαρο Μουσικής Αθηνών.\n«Ζωγραφιές, μουσικές, θεατρικά έργα με θέματα από την Επανάσταση, ανανοηματοδοτούν τα πατριωτικά αφηγήματα, απαντούν στην ανάγκη των παιδιών να οικειοποιηθούν τον κόσμο του παρελθόντος, να ανασυνθέσουν δημιουργικά το περιεχόμενό του και να συμμετάσχουν στα συναισθήματα και τα οράματα των πρωταγωνιστών του. Κι αφού “η ιστορία είναι καθρέφτης”, όπως έχει πει ο ιστορικός Μαρκ Μαζάουερ, η αναγνώριση, πρόσληψη και μετάθεση του εαυτού, μέσω της φαντασίας, στην συναισθηματική κατάσταση ανθρώπων που έζησαν πολύ πριν από μας, μας βοηθάει να αποκτήσουμε αυτεπίγνωση, να γνωρίσουμε δηλαδή τον εαυτό μας και τον παρόντα, πολυσύνθετο κόσμο, μέσα στον οποίο ζούμε. Ο μαθητικός διαγωνισμός ζωγραφικής με θέμα τα 200 χρόνια από την Ελληνική Επανάσταση ανέδειξε τον δημιουργικό, ευφάνταστο και ευφυή τρόπο με τον οποίο αποτύπωσαν οι μαθητές και οι μαθήτριές μας το δικό τους 1821, και ίσως μπορεί να μας πει πολλά για το πώς προσλαμβάνουν σήμερα τις αξίες και τα ιδανικά της Ελληνικής Επανάστασης. Πώς τα ερμηνεύουν. Πώς τα εντάσσουν, όσο τα εντάσσουν, στην καθημερινότητά τους. Πώς τους προσδίδουν νέα πνοή. Πώς αναδεικνύουν την αστείρευτη ζωτικότητά τους», τόνισε μεταξύ άλλων η Πρόεδρος της Δημοκρατίας κατά τη διάρκεια του χαιρετισμού της.\nΕΜΥ ΚΑΙΡΟΣ : Επιδείνωση του καιρού με βροχές από το απόγευμα - Πρόγνωση για την ΔευτέραΕΟΔΥ: Που θα γίνουν δωρεάν rapid test σήμερα Κυριακή 28 Νοεμβρίου\nΆγιος Μηνάς: Με λαμπρότητα αναμένεται ο εορτασμός του πολιούχου του Μεγάλου Κάστρου\nΜε λαμπρότητα θα εορταστεί την Πέμπτη, 11 Νοεμβρίου, ο πολιούχος του Ηρακλείου Άγιος Μηνάς.


Η Τούρτα της Μαμάς Επεισόδιο 28 (2ος Κύκλος) - Epeisodia.Online\n09/06/2022 01/06/2022 από epeisodia online\nΗ Τούρτα της Μαμάς Επεισόδιο 28 (2ος Κύκλος). Online η κωμική σειρά της ΕΡΤ1 Η ΤΟΥΡΤΑ ΤΗΣ ΜΑΜΑΣ, ΕΠΕΙΣΟΔΙΟ 28, β’ κύκλος την Πέμπτη 9/6/22.\nΣτο προηγούμενο επεισόδιο, η Τζωρτζίνα από δίπλα, μια όμορφη Ουκρανή, έρχεται να αναστατώσει την οικογένεια Βασίλαινα. Ο Τάσος, αν και απών, είναι ο πρωταγωνιστής της ημέρας, αφού ο λόγος για τον οποίο η Ευανθία βάζει τον Γιάγκο να φέρει την Τζωρτζίνα είναι για να μάθει τι συμβαίνει μεταξύ αυτής και του Τάσου.\nΗ Ευανθία και η Βέτα είναι έξαλλες με την Τζωρτζίνα μετά τις φιτιλιές της για τον Τάσο και για τον Κυριάκο. Το καλύτερο, όμως, έρχεται στο τέλος, όταν ο Τάσος επιστρέφει από το ταξίδι και βρίσκει εκεί την Τζωρτζίνα. Την ίδια ώρα, έρχεται και ο φίλος της, ο Μπούτκο. Αναμένουμε να δούμε τι θα ακολουθήσει.\n«Όλοι μαζί στο σπίτι – Α’ Μέρος»: Η οικογένεια Βασίλαινα στο ίδιο σπίτι, όλοι μαζί, για ολόκληρο εικοσιτετράωρο γίνεται; Γίνεται αφού το σπίτι της Βέτας και του Κυριάκου πλημμύρισε και πήγαν για κάποιες ημέρες στο σπίτι της Ευανθίας και του Τάσου. Με μοναδικό απόντα τον Παναγιώτη, όλοι οι υπόλοιποι είναι εκεί, μαζί και ο Ρήγας.


Η Γαλλική θρησκεία στην Ελλάδα - ΕΚΚΛΗΣΙΑ ONLINE\nΑρχική » ΝΕΑ » Η Γαλλική θρησκεία στην Ελλάδα\nΤου Γιώργου Ν. Παπαθανασόπουλου-Πρόσφατα στη Γαλλία κυκλοφορήθηκε το βιβλίο του Jean – Francois Colosimo «Η γαλλική θρησκεία» (“La religion francaise”, ed. cerf). Σε αυτό ο συγγραφέας περιγράφει γλαφυρά τον απηνή διωγμό που υφίστανται οι χριστιανικές αξίες στη Γαλλία κατά τα 230 τελευταία χρόνια. Πρόκειται για τον πιο μακρόχρονο διωγμό κατά των χριστιανών στην ιστορία της ανθρωπότητας, μετά από αυτούς στην αρχαία Ρώμη.\nΣκοπός των διωγμών είναι να επιβληθεί στους πολίτες η «Γαλλική θρησκεία», δια του «άθεου κράτους». Στα γαλλικά ονομάζεται «L’ Etat laique», που κατά τον ορισμό της Γαλλικής Ακαδημίας σημαίνει «Το κράτος ξένο προς κάθε ομολογία ή θρησκευτική διδασκαλία». Στην ουσία το ουδετερόθρησκο κράτος στη Γαλλία είναι ένα επιθετικά άθεο κράτος, που επεξέτεινε την ιδεολογία του σε όλους τους τομείς της πνευματικής και κοινωνικής ζωής και επέβαλε τον άθεο παιδικό σταθμό – από τριών ετών…-, την άθεη εκπαίδευση, τις άθεες τελετές, τους άθεους νόμους (σελ. 107 του βιβλίου).\nΜε την επιβολή της Γαλλικής Επαναστάσεως διαπράττεται η γενοκτονία στη συντηρητική Βανδέα και ο ναός της Παναγίας των Παρισίων μετατρέπεται σε Ναό της Λογικής. Στον μεγαλοπρεπή Ναό της προστάτιδας των Παρισίων Αγίας Γενεβιέβης γκρεμίζονται οι σταυροί από την οροφή του, αφαιρούνται τα χριστιανικά αριστουργήματα από το εσωτερικό του και αυτός διαμορφώνεται σε Πάνθεον των προσωπικοτητων της Επανάστασης και γενικά της Γαλλίας. Το παλάτι των Παπών στην Αβινιόν γίνεται στρατώνας και φυλακές και οι περισσότεροι ναοί μετατρέπονται σε στρατώνες, μουσεία, θέατρα. Το Ευαγγέλιο αντικαθίσταται από το Επαναστατικό Μανιφέστο, όπου ο Μαρά είναι ο νέος Χριστός…\nΟ Κολόζιμο απαριθμεί τους αντιχριστιανικούς Νόμους, οι οποίοι επιβλήθηκαν μετά το 1789. Στις 10 Αυγούστου 1792 απαγορεύθηκε οι πολίτες να φέρουν Σταυρό, στις 12 απαγορεύθηκαν οι θρησκευτικές λιτανείες, στις 17 διατάχθηκε να αφαιρεθούν όλα τα χριστιανικά σύμβολα από τα στρατιωτικά κτίρια. Στις 24 Οκτωβρίου 1793 αντικαταστάθηκε το χριστιανικό ημερολόγιο από το επαναστατικό. Άλλαξαν οι μήνες και οι ημέρες. Της Κυριακής άλλαξαν το όνομα και έπαυσε να είναι ημέρα αργίας. Την ίδια χρονιά, 1793, καταργήθηκε με Νόμο ο Θεός (!!!) και αντικαταστάθηκε από το «Υπέρτατο Ον». Βλέποντας την κατάσταση αυτή ο Μισελέ είπε: «Τίποτε δεν είναι πιο απαίσιο για την Επανάσταση από το να αγνοεί ότι φέρει μέσα της μια θρησκεία».\nΟι διωγμοί κατά της χριστιανικής θρησκείας συνεχίστηκαν στη Γαλλία με διαλείμματα έως το 1880. Τότε, με τη χρησιμοποίηση της μεθόδου του σαλαμιού, το Γαλλικό κράτος πέτυχε να οδηγήσει στην ιδεολογική «ωρίμανση» τη Γαλλική κοινωνία, ώστε να δεχθεί το 1905 την κυριαρχία της αθεΐας. Συγκεκριμένα από τότε εντάθηκαν, με νομοθετήματα, οι αντιχριστιανικές ενέργειες και έτσι, από το 1905, περιθωριοποιήθηκε η Χριστιανική θρησκεία. Με τις ενέργειές του αυτές, όπως ο Κολόζιμο σημειώνει, «το Γαλλικό κράτος καταπόντισε την Εκκλησία, ώστε να φανεί φυσιολογικός ο πνιγμός της» (Σελίς 310 του βιβλίου).\nΚαι εξηγεί ο γάλλος – ορθόδοξος χριστιανός στο θρήσκευμα – συγγραφέας ότι πάντα με νομοθετήματα: Το 1880 οι κληρικοί αποκλείστηκαν από τα ακαδημαϊκά συμβούλια, καταργήθηκε η ιδιωτική ανωτάτη εκπαίδευση και καταργήθηκαν επίσης οι στρατιωτικοί ιερείς. Το 1883 αποκλείστηκαν οι κληρικοί και οι μοναχοί ιατροί από την περίθαλψη ασθενών στα δημόσια νοσοκομεία και απαγορεύθηκε η παρουσία τιμητικών στρατιωτικών αγημάτων σε θρησκευτικές λιτανείες. Το 1884 καθιερώθηκε το διαζύγιο (Σημ. Ο ρωμαιοκαθολικισμός αρνείται το διαζύγιο) και απαγορεύθηκαν οι δημόσιες προσευχές και οι υπαίθριες θρησκευτικές τελετές. Το 1887 θεσπίσθηκε η άθεη τελετή στην κηδεία. Το 1889 οι ιερείς υποχρεώθηκαν να υπηρετούν ένα χρόνο στρατιωτική θητεία. Το 1900 καταργήθηκαν οι θρησκευτικές τελετές επί τη ενάρξει του σχολικού έτους και της δικαστικής περιόδου. Το 1901 δημεύθηκαν – κοινωνικοποιήθηκαν κατά την επίσημη κρατική ορολογία – τα έσοδα των χριστιανικών ιδρυμάτων. Το 1903 απαγορεύθηκε να υπηρετούν στα νοσοκομεία του Πολεμικού Ναυτικού μοναχές αδελφές νοσοκόμοι. Το 1904 ο νόμος της απαγόρευσης για τις αδελφές μοναχές νοσοκόμες επεκτάθηκε σε όλο το στράτευμα Τον ίδιο χρόνο απαγορεύθηκε στους στρατιώτες να φέρουν επιστήθιο σταυρό. Το 1905 η υπηρεσία των κληρικών στο στράτευμα επιμηκύνθηκε στα δύο χρόνια..\nΗ συγκεκριμένη μέθοδος ιδεολογικής «ωρίμανσης» από χρόνια χρησιμοποιείται στην Ελλάδα, με καθοδηγητές της τους λάτρεις της Γαλλικής θρησκείας. Οι περισσότεροι από αυτούς προσηλυτίσθηκαν σε αυτήν σπουδάζοντας στη Γαλλία και με τον φανατισμό των προσηλύτων ενεργούν έτσι ώστε η Ορθόδοξη Εκκλησία στην Ελλάδα να υποστεί ό,τι η Ρωμαιοκαθολική στη Γαλλία, δηλαδή να βυθιστεί στο περιθώριο.\nΕκείνο που έχουν καταφέρει οι οπαδοί της Γαλλικής θρησκείας στη χώρα μας είναι η πολιτική εξουσία και η διανόηση να τους παίρνουν στα σοβαρά, να αποτελούν σήμερα το ιδεολογικό κατεστημένο και να μιλούν από καθέδρας και δογματικά για θέματα που έχουν άμεση σχέση με τον ψυχισμό και την ιδιοπροσωπία των Ελλήνων. Η Γαλλική θρησκεία έχει οδηγήσει την πολιτική εξουσία και την κοινωνία της Γαλλίας σε τραγικά αδιέξοδα. Σε τέτοια αδιέξοδα επιδιώκουν να μας οδηγήσουν οι Έλληνες λάτρεις της.\nΣημειώνεται ότι τη Γαλλική θρησκεία ΟΥΔΕΝΑ άλλο Κράτος της Δύσης έχει αποδεχθεί, σύμφωνα με τα όσα τεκμηριωμένα γράφει ο Κολόζιμο. Το πρόβλημα πάντως στην Ελλάδα δεν είναι αυτοί που θέλουν να περιθωριοποιηθεί η Ορθοδοξία και να προσηλυτιστούν οι Έλληνες στη γαλλική θρησκεία, για να «εκσυγχρονιστούν». Ούτε το πρόβλημα είμαστε οι Έλληνες. Παρά το ότι επί δεκαετίες βάλλεται η ιδιοπροσωπία μας, με τη γλώσσα μας που πτωχαίνει, με την ιστορία μας που διαστρεβλώνεται, με τα θρησκευτικά που εξοβελίζονται, με την συστηματική μεθόδευση η εθνική μας συνείδηση να υποχωρεί ενώπιον του επελαύνοντος ωφελιμισμού και πρακτικού υλισμού, οι Έλληνες δείχνουμε εξαιρετικές αντοχές.\nΤο πρόβλημα είναι οι ταγοί της Εκκλησίας. Αποσβολωμένοι έμειναν όσοι προ ημερών στη Μονή Πεντέλης, άκουσαν τον Αρχιεπίσκοπο να λέγει ότι θεωρεί αναπόφευκτο τον χωρισμό της Εκκλησίας από το Κράτος! Πολλοί διερωτήθηκαν αν άκουσαν καλά. Ο Αρχιεπίσκοπος το είπε αυτό όταν κυβέρνηση δεν είναι ο ΣΥΡΙΖΑ και πρωθυπουργός ο Αλ. Τσίπρας, με τον οποίο διατηρεί άριστη σχέση, και όταν η κυβέρνηση της Νέας Δημοκρατίας δεν άλλαξε το Άρθρο 3 του Συντάγματος και δεν δέχθηκε το Κράτος να καταστεί «ουδετερόθρησκο».\nΟ Αρχιεπίσκοπος έδειξε ότι αποδέχεται μοιρολατρικά αυτό που δεν είναι αποδεκτό από τη σημερινή κυβέρνηση και τη μεγάλη πλειονοψηφία του κλήρου και του λαού. Σήμερα η Εκκλησία ΟΦΕΙΛΕΙ καλόπιστα να βοηθήσει την Πολιτεία να λάβει τις σωστές αποφάσεις για την εθνική επιβίωση των Ελλήνων. Για να συμβεί όμως αυτό χρειάζεται εκ μέρους Της ζωντάνια, αγωνιστικότητα, σοβαρή και βάσιμη επιχειρηματολογία, θερμό ενδιαφέρον για το ποίμνιο. Είναι λυπηρό ότι η διοικούσα Εκκλησία βρίσκεται σε αδράνεια. Η μόνη ενεργός αντίδραση Της ήταν όταν ετέθη το θέμα των μισθών και των ασφαλιστικών και συνταξιοδοτικών δικαιωμάτων των κληρικών Της…\nΣημειώνεται ότι το 2018 ο Αρχιεπίσκοπος κ. Ιερώνυμος σε πανελλαδικής τηλεθέασης δηλώσεις του, παρουσία του πρώην πρωθυπουργού Αλ. Τσίπρα, δέχθηκε την αλλαγή του Άρθρου 3 του Συντάγματος, και τον χαρακτηρισμό του Ελληνικού κράτους ως «ουδετερόθρησκου». Πρόσφατα ο Αλ. Τσίπρας είπε σε συνέντευξή του ότι για τον χωρισμό Κράτους – Εκκλησίας είχε συμφωνήσει με τον Αρχιεπίσκοπο κ. Ιερώνυμο, στον οποίο απέδωσε τα εύσημα, αλλά οι σκληροπυρηνικοί της Ιεραρχίας αντέδρασαν και ο χωρισμός δεν προχώρησε. Πάντως όπως είπε ο Αλ. Τσίπρας, εκείνος προσπάθησε…\nΟ Αρχιεπίσκοπος φαίνεται ότι εμμένει στην τότε εκφρασθείσα πεποίθησή του, πως η συμφωνία του με τον Αλ. Τσίπρα ήταν επωφελής για την Εκκλησία. Φαίνεται επίσης ότι τα όσα είπε στην Πεντέλη αποτελούν για αυτόν μια προσδοκία και όταν πραγματοποιηθεί ο χωρισμός Κράτους – Εκκλησίας θα δικαιωθεί… Παλαιότερα ο Αρχιεπίσκοπος ήταν κατά του χωρισμού. Μια φορά είχε πει να διεξαχθεί δημοψήφισμα και αν ο λαός το θέλει να γίνει. Μιαν άλλη φορά είχε πει να επιστραφεί η εκκλησιαστική περιουσία και τότε συζητιέται…Μια εξήγηση για την αλλαγή του μπορεί να είναι η συναναστροφή του με τον Αλ. Τσίπρα….-\n2 χρόνια πριν Γράφει το ΕΚΚΛΗΣΙΑ ONLINE, ΝΕΑΕλλάδα, Θρησκεία\nΣτενούς δεσμούς δημιουργεί η Ορθοδοξία μεταξύ Ελλάδος και ΣερβίαςΠρος μια μορφωμένη γυναίκα, την οποία χλευάζουν επειδή εκκλησιάζεται\nΞεκίνησε χθες το Πολυπολιτισμικό Φεστιβάλ της Καμπέρας, που επιστρέφει για 24η χρονιά, με την παροικία της πρωτεύουσας να ανυπομονεί και για το Ελληνικό Γλέντι την Κυριακή.\nΠρωθυπουργός: Ευθύνες την κατάλληλη στιγμή όχι πάνω στην ώρα της μάχης\nΣυνέντευξη τύπου παραχωρεί αυτή την ώρα ο πρωθυπουργός Κυριάκος Μητσοτάκης για τις φωτιές που συνεχίζουν να καίνε την χώρα μας. Η συνέντευξη Τύπου θα πραγματοποιηθεί στη Γενική Γραμματεία Ενημέρωσης και Επικοινωνίας.\nΤροπάριο Κασσιανής: Η Ελλάδα ενώνει τις προσευχές live στο ΕΚΚΛΗΣΙΑ ONLINE-Ακολουθία Νυμφίου\nΖωντανή μετάδοση Ιεράς Ακολουθίας 14 Απριλίου 2020 με το τροπάριο της Κασσιανής, από τον Αρχιμανδρίτη της Ιεράς Μητροπόλεως Ρόδου, Αθανάσιο Μισσό.


«Jurassic World 3»: Απίστευτο - Δείτε ποιοι θα πρωταγωνιστούν - Newsbomb\nΠΟΛΙΤΙΣΜΟΣ 27/09/2019 12:40\n«Jurassic World 3»: Απίστευτο - Δείτε ποιοι θα πρωταγωνιστούν\nΟ Γκλόλντμπλουμ επανέλαβε τον ρόλο του ως ειδικός της θεωρίας του χάους Δρ. Ίαν Μάλκολμ το 2018 στο “Jurassic World: Fallen Kingdom”, αλλά οι Ντερν και Νιλ έχουν να εμφανιστούν από το 2001 και το “Jurassic Park III” ως Δρ. Έλι Σάτλερ και Δρ. Άλαν Γκραντ


Νέα | Ειδήσεις από Ελλάδα | ΠΑΡΑΠΟΜΠΗ | Νέα | Ειδήσεις με άποψη. Άρθρα, αναλύσεις, καιρός.\nΣτην ψηφοφορία …\nΗ πρόεδρος της Βραζιλίας Ντίλμα Ρουσέφ έχει αφαιρέσει προσωπικές φωτογραφίες και αδειάσει τα ράφια στο γραφείο της στον τρίτο όροφο του προεδρικού μεγάρου Πλανάλτο, ένδειξη ότι μπορεί να έχει παραδοθεί στην πιθανότητα να χάσει τη …\nΗ έρευνα είχε ξεκινήσει …\nΔημοσιεύθηκε στις 24 Νοεμβρίου, 2014 24 Νοεμβρίου, 2014 Δημοσιεύθηκε από "Machiavellius" Anonymous Σχολιάστε...\nΗ υπόθεση αφορά σχέδια ανάπτυξης στον Κυπαρισσιακό Κόλπο στη Δυτική Πελοπόννησο, …\nΔημοσιεύθηκε στις 17 Απριλίου, 2014 Δημοσιεύθηκε από "Grecus" Anonymous Σχολιάστε...


Winx νεράιδες παιχνίδια για τα κορίτσια - παίξετε δωρεάν παιχνίδι - παιχνίδι\nWinx νεράιδες παιχνίδια\nΕίναι υπέροχο ότι υπάρχουν δωρεάν online παιχνίδια Winx νεράιδες! Κορίτσια, αυτό είναι το μεγαλύτερο ονειροπόλος και πιστεύουν ότι υπάρχουν αυτά τα όμορφα πλάσματα. Τώρα πάρτε στο άνθος της χώρας τους ήταν απλά & ndash? απλά ανοίξτε το και παίξτε εικονικά παιχνίδια μας. Κάθε νεράιδα, έχουμε ετοιμάσει μια πολύ πολύχρωμο, χρωματιστά φορέματα, και μην ξεχάσουμε τα φτερά, τα οποία δίνουν κάποιες μαγικές ικανότητες του ιδιοκτήτη του. Για να τους φιλοξενήσουν, θα εκτελέσει διάφορες εργασίες: καταπολέμηση του κακού, συλλέγουν τα μπόνους για να απελευθερώσει τους φίλους από την αιχμαλωσία, φίλτρα ετοιμάζω.\nWinx Διακόσμηση Δωματίου\nΠαιχνίδια Νεράιδες Winx από Κατηγορία:\nΤελευταία Winx νεράιδες παιχνίδια\nΠαιχνίδια σε απευθείας σύνδεση Όλα Winx νεράιδες παιχνίδια για τα κορίτσια\nΠαιχνίδια Winx νεράιδες γεμάτο μαγεία\nΤα κορίτσια συχνά παρουσιάζουν τους εαυτούς τους νεράιδες & ndash? μικροσκοπικό, λεπτό πλάσματα, flitting μεταξύ των λουλουδιών. Για να ξυπνήσει μέσα τους τις γελοιογραφίες φαντασίας που απεικονίζει τη ζωή στη χώρα της φαντασίας, όπου οι άνθρωποι δεν έχουν πρόσβαση. Επειδή το παιχνίδι για τα κορίτσια Winx νεράιδες ήταν η μόνη ευκαιρία για να επισκεφτείτε αυτό το υπέροχο κόσμο. Τώρα δεν μπορείτε να παρακολουθήσετε μόνο από την πλευρά των κατοίκων της, και να γίνει ένα πλήρες κάτοικος της φύσης, να μάθουν τα μυστικά της, για να μάθετε μαγεία. Υπάρχει ακόμη πιο ενδιαφέρον να πάνε στο σχολείο, γιατί αντί των συνηθισμένων μαθήματα διδάσκονται μαθήματα μαγείας, και για την επιτυχία των ολοκαίνουργιο ζευγάρι φτερά βραβείο. Σε περίπτωση που αλλάζουν, πώς να χρησιμοποιούν και άλλες περιόδους.\nΗ ποικιλία παιχνιδιών από περιοχές\nΠαιχνίδια για τα κορίτσια μάγισσα ποτέ δεν βαριούνται, γιατί τόσες πολλές συναρπαστικές ιστορίες και είδη:\nΟ σχεδιασμός των κτιρίων\nδιαφορές αναζήτησης και θέματα\nΟι Οι πιο δημοφιλείς προορισμοί που συνδέονται με τη μόδα. Οι ηρωίδες είναι πάντα τέλεια, αλλά βελτιώθηκε ενδιαφέρουσα και χρήσιμη. Με τα ρούχα, μακιγιάζ και χτενίσματα, μπορείτε να δημιουργήσετε μια νέα εικόνα. Εδώ είναι εύκολο να πειραματιστούν με την επιλογή και αλλαγή ρούχων, το χρώμα και το σχήμα των μαλλιών, με αποτέλεσμα την αρχική αίτηση για τα καρφιά, μέρα ή μακιγιάζ βράδυ. Συλλέξτε νεράιδες σε μια ημερομηνία, ένα πικνίκ, διακοπές. Κάθε περίπτωση έχει τα δικά της ρούχα και τα αξεσουάρ του.\nΗ ζωή νεράιδες παιχνίδια είναι κάπως διαφορετική από την πλοκή της σειράς, αλλά επειδή είστε σε αναμονή για τις απρόσμενες ανατροπές και τις στροφές. Μόλις την άνθιση τελικά ερωτεύτηκε, και αυτό οδήγησε στο γάμο. Για την νύφη ήταν ακαταμάχητη, επιλέξτε προσεκτικά εορταστική ενδυμασία, τα κοσμήματά της και πανηγυρικά να διακοσμήσετε το ξέφωτο, όπου η τελετή θα λάβει χώρα.\nΗ κύρια ηρωίδα του κόσμου Magix\nTECHNA & ndash? Αγαπά την τεχνολογία και εύκολα να αντιμετωπίσουν με κάθε ηλεκτρονικού εξοπλισμού\nΧλωρίδα & ndash? Αγαπά το σύνολο της χλωρίδας\nΜούσα & ndash? δεν μπορεί να ζήσει χωρίς μουσική\nΣτέλλα & ndash? Πριγκίπισσα, ο οποίος ήρθε από τον πλανήτη Solaria\nBloom & ndash? ο αρχηγός του Winx Club\nGame μικρή νεράιδα θα σας παρουσιάσουμε επίσης και για τους βοηθούς νεράιδες & ndash? Αυτό το pixie παιδιά. Έχουν πολλά να μάθουν, και έχουν εκπαιδευτεί στο γυμνάσιο της μαγείας. Κοιτάζοντας τους, θα δείτε ότι αυτό το μεγάλο σουσουράδα με μια αγάπη για τον αθλητισμό. Όταν ο δάσκαλος ο ίδιος συγγνώμη για μια στιγμή, σχεδόν νίκησε το δωμάτιο. Για να μην είναι επίπληξη, όταν αυτός επιστρέφει δάσκαλος σύντομα να επιστρέψει όλα τα στοιχεία επί τόπου: παιχνίδια, γλάστρες, μαυροπίνακα, σφαίρα, καρέκλες και γραφεία.\nΣτο διάλειμμα θα πετάξει έξω στην παιδική χαρά, και όπου ήταν διασκεδαστικό, ας αρκεστούν να ξεχωρίζει διάφορα αντικείμενα στην περίμετρο. Τώρα που είναι συγκεντρωμένες σε ένα μέρος, δεν μπορεί να φοβάται νέες χουλιγκανισμού από την πλευρά τους.\nΠαιχνίδια Winx νεράιδες έχουν ετοιμάσει ένα πολύ χρήσιμο λογική διασκέδαση. Μπορούν να είναι διασκεδαστικό να το κάνουμε μαθηματικά, και την επόμενη στιγμή να πάει να μάχεται με τέρατα ή μάγισσες Trix Club για: Θυελλώδης, Darcy και παγωμένο. Ανάμεσά τους συνεχώς να προκύψουν διαμάχες, και οι νεράιδες πρέπει να πολεμήσουμε ενάντια στο κακό, ενωμένοι ως ομάδα.\nΈνας άλλος πιθανός να παίξει Zuma, χτυπώντας τις χρωματιστές μπάλες τρέξιμο, παίζουν χαρτιά, παίζοντας πασιέντζα ή να βρουν παρόμοιες εικόνες. Με αυτά διασκεδαστικό να μαντέψει γρίφους και να κάνει το μαγείρεμα, αναζητήστε τις διαφορές και τα στοιχεία των αλιευμάτων, πηγαίνει κατά τις ημερομηνίες και φιλιά στα κρυφά από τα αδιάκριτα βλέμματα. Και όταν οι νεράιδες να αποφασίσουν να είναι στην ώρα τους, γοργόνες, θα εξοικειωθούν με τον Ariel και άλλους κατοίκους του υδάτινο κόσμο. Παιχνίδι για νεράιδες, είναι αστείο, το είδος και ενδιαφέρουσα περιπέτεια για τα κορίτσια που κρυφά ονειρεύονται να επισκεφθούν τα μικρά πλάσματα της χώρας και να παραμείνουν μαζί τους, μοιράζονται τις χαρές και τις ανησυχίες.


Πρώτη καταχώρηση: Κυριακή, 10 Νοεμβρίου 2019, 15:09\nΌλα τα θεωρητικά μοντέλα σχετικά με τη σεξουαλική κακοποίηση παιδιών εστιάζουν στο σεξουαλικό ενδιαφέρον για τα παιδιά και το πώς τελικά αυτό εκφράζεται. Η παιδοφιλία-παιδεραστία είναι μια διαστροφή. Αυτά τα άτομα έχουν έντονες φαντασιώσεις για σεξουαλική δραστηριότητα με παιδιά, τις οποίες ορισμένες φορές πραγματοποιούν.\nΤονίζεται επίσης ότι οι παιδοσεξουαλικοί παραπτωματίες, αρνούνται κατηγορηματικά την ανάληψη ευθύνης της εγκληματικής τους πράξης αλλά ακόμα και εάν παραδεχθούν ότι τη διέπραξαν, ελαχιστοποιούν την έκταση και τις συνέπειες αυτής. Οι μελέτες δείχνουν ότι συνήθως είναι άτομα χαμηλού κοινωνικο-οικονομικού επιπέδου, υπάρχουν, όμως όλο και περισσότερες περιπτώσεις δραστών υψηλού μορφωτικού επιπέδου και κυρούς.\nΙδιαίτερα, λοιπόν σήμερα που τα μέσα κοινωνικής δικτύωσης αυξάνουν την έκθεση παιδιών και εφήβων και κατ’επέκταση την πιθανότητα να πέσουν θύμα σεξουαλικής κακοποίησης, είναι απαραίτητο να ληφθούν μέτρα πρόληψης και προστασίας των ανήλικων.\nΜέσα στο πλαίσιο αυτό, είναι πολύ σημαντικό να αναπτυχθεί ένα εργαλείοανίχνευσης της παιδοφιλίας. Πρόσφατα μια ομάδα ερευνητών εξέδωσε μια αναθεωρημένη έκδοση της κλίμακας αξιολόγησης παιδοφιλικού ενδιαφέροντος με υποσχόμενα αποτελέσματα. Η εγκυρότητα, η αξιοπιστία, η ευαισθησία και η ειδικότητα του ερωτηματολογίου εξετάστηκε με τη συμμετοχή 1.900 ανδρών, οι οποιοι σύμφωνα με τα αρχεία ψυχιατρικών εκτιμήσεων είχαν στο ιστορικό τους τουλάχιστον ένα ανήλικο θύμα σεξουαλικής κακοποίησης.\nΣύμφωνα με τα αποτελέσματα το εν λόγω ψυχομετρικό εργαλείο μπορεί να αξιοποιηθεί τόσο στο πεδίο της έρευνας, όσο και σε αυτό της πρόληψης και προστασίας. Το εργαλείο μπορεί να ανιχνεύσει το σεξουαλικό ενδιαφέρον για παιδιά που δεν έχουν μπει ακόμα στην ήβη, καθώς και παιδιών που έχουν μπει μέχρι και τη ηλικία των 15. Τονίζεται, ωστόσο ότι για την αξιοποίηση οποιουδήποτε μέτρου πρόληψης και προστασίας είναι σε κάθε περίπτωση απαραίτητη η άμεση αναφορά υποψιών από γονείς για οποιοδήποτε άτομο κρίνουν ότι συμπεριφέρεται «περίεργα» σε κάποιον ειδικό καθώς και στις αρμόδιες αρχές.\nΤελευταία ενημέρωση: Δευτέρα, 11 Νοεμβρίου 2019, 15:21


7+1 Σημαντικοί Λόγοι για να τo Kάvετε Κάθε Φορά που έχετε Περίοδο. Ο 2ος Θα σας Γλιτώσει από…\nΌσο ανοιχτόμυαλοι και να είμαστε, υπάρχουν κάποια πράγματα που μας κάνουν νια νιώθουμε πολύ άβολα όταν τα συζητάμε. Η περίοδος είναι ένα από αυτά τα θέματα ταμπού και συχνά θεωρείται αηδιαστική και βρώμικη.\nΗ επίπονη αυτή περίοδος του μήνα θα διαρκέσει 5 με 7 μέρες και θα σας αποτρέψει από ρομαντικές στιγμές με τον παρτενέρ σας. Αλλά αυτό που πρέπει να καταλάβετε είναι πως είναι κάτι απόλυτα φυσιολογικό και υγιές.\nΥπάρχουν επίσης στοιχεία που δείχνουν πως το να έχετε σωματικές επαφές με τον σύντροφό σας δεν μπορεί να προκαλέσει κάτι κακό. Αντιθέτως, μπορεί να έχει κάποια πολύ σημαντικά οφέλη.\nΑλλαγή στην διάθεση\nΕνώ γενικά η περίοδος καταστρέφει την ψυχολογία της γυναίκας, σε μερικές περιπτώσεις η συνουσία την φτιάχνει. Πράγματι, οι γυναίκες έχουν πολύ μεγαλύτερη επιθυμία όταν έχουν περίοδο.\nΕίναι πολύ καλύτερο από το να πάρετε φάρμακα. Η κορύφωση είναι κάτι μαγικό και θα βοηθήσει να μειωθεί ο πόνος.\nΔεν είναι τόσο ακατάστατο όσο νομίζετε\nΕίναι υπερβολικά δύσκολο να καταλήξετε να πνιγείτε σε μία λίμνη από το ίδιο σας το αίμα.\nΛειτουργεί σαν λιπαντικό\nΣε κάνει να νιώθεις καλύτερα\nΠράγματι, σε κάνει να νιώθεις περισσότερη ελκυστική.\nΔυναμώνει τον δεσμό σας\nΕάν ο σύντροφός σας αγχώνεται και φοβάται το αίμα σας, εξηγήστε του πως είναι απλά αίμα. Δεν υπάρχει κάτι κακό – και μπορεί μετά να πλυθεί.\nΜειώνει την διάρκεια της περιόδου\nΣυνήθως, η περίοδος διαρκεί 4-5 μέρες. Το να έχετε σωματικές επαφές δεν θα μειώσει μόνο τον πόνο αλλά και την διάρκεια της περιόδου.\nΑυτές είναι οι Νέες Ταυτότητες. Κοστίζουν από 8 έως 10 ευρώ και έχουν…\nAnne – αποκάλυψη βόμβα: Βγαίνει στην φορά το καλά κρυμμένο μυστικό! Ανατρέπεται όλη η υπόθεση…


ΣΥΡΙΖΑ Ημαθιας: "Οχι στο οικολογικο πραξικοπημα"\nΔημοσιεύθηκε από ammsimathia την 06-05-2020, 6:12\nΑπό τον ΣΥΡΙΖΑ Ημαθίας ανακοινώθηκαν τα εξής για το νοσοσχέδιο που αφορά το Περιβάλλον: "Το ΥΠΕΝ και η κυβέρνηση της ΝΔ, χωρίς ίχνος ντροπής, κατέθεσε το αντιπεριβαλλοντικό νομοσχέδιο στη Βουλή, εν μέσω πανδημίας και περιορισμών στη διαδικασία συζήτησης και συμμετοχής των βουλευτών, που αποδομεί πολλές περιβαλλοντικές πολιτικές και λειτουργίες στην Ελλάδα.\nΜέχρι την ημέρα κατάθεσης του νσχ (μεσάνυκτα της 24 ης Απριλίου), το Κοινοβούλιο εξυπηρετούσε, με περιορισμό συμμετοχής βουλευτών, το νομοθετικό έργο που ήταν άμεσα συνδεδεμένο με την αντιμετώπιση της πανδημίας (μόνο κύρωση ΠΝΠ εκ των υστέρων). Η κυβέρνηση επιλέγει να ξεκινήσει νομοθέτηση, άσχετη με θέματα κορωνοϊού, με αποδόμηση της περιβαλλοντικής νομοθεσίας ενώ δεν έχει δεχτεί να παρατείνει τη\nδιαβούλευση του νομοσχεδίου, ενώ όλες οι περιβαλλοντικές οργανώσεις και οι σχετικά εμπλεκόμενοι φορείς έχουν ζητήσει απόσυρση του Ν/Σ και μη νομοθέτηση εν μέσω μέτρων πανδημίας, και ενώ παραμένουν τα μέτρα περιορισμού συμμετ...\nTags συριζα ημαθιας οικολογικο πραξικοπημα ανακοινωθηκαν\nΣΥΡΙΖΑ Ημαθίας: "Όχι στο οικολογικό πραξικόπημα" Από τον ΣΥΡΙΖΑ Ημαθίας ανακοινώθηκαν τα εξής για το νοσοσχέδιο που αφορά το Περιβάλλον: "Το Υ_


Βig City Dreams*: Η φιλία..:')\nΑλόχα άλλη μια φορά :) Τι χαμπάρια; χδ\nΤώρα τελευταία συμβαίνουν πολλά στη ζωή μου και έτσι σκέφτηκα να γράψω ένα άρθρο για την φιλία.. Ελπίζοντας αυτοί που .. "πρέπει", να το διαβάσουν.\nΗ φιλία ειναι κάτι υπερβολικά πολύτιμο για να πάει στράφι για ένα καπριτσιο ή κάτι τέτοιο.. Δεν γίνεται αυτο:/\nΕιλικρινά δεν καταλαβαίνω... Κάποιοι σου ορκίζονται αιώνια φιλία και μετά συνηδητοποιείς οτι σε χρησιμοποιούν μπροστά στα μάτια σου... Αυτή, κυρίες και κύριοι, είναι η φοβερή φιλία, τι να πω δηλαδή..:$\nΦιλία είναι μία σφιχτά δεμένη σχέση μεταξύ δύο ανθρώπων. Σφιχτά εννοώ υπερβολικάάάά σφιχτά. Να μην μπορείς (ψυχολογικά) να αφήσεις τον άλλο... Ανεξάρτητα αν πρόκειτα για άτομα του ίδιου φίλου ή διαφορετικου. Δεν παίζει ρόλο αυτό.... Οι φίλοι μοιράζονται μεταξύ τους κάθε τι κοινό, απο αναμνήσεις μέχρι σκέψεις και μυστικά. Ένας φίλος πάντα σου δίνει τον ώμο του να κλάψεις... Είναι πάντα εκεί, πως να το κάνουμε; Ο ίδιος φίλος σε κάνει να ξεκαρδίζεσαι σε μια δύσκολη στιγμή, σε κάνει να γελάς! Σε βοηθάει να σταθείς στα πόδια σου σε δύσκολες στιγμες. Αλλά και στις όμορφες στιγμές διασκεδάζεις μαζί του...\nΣε μία κανονική φιλία πρέπει να παίρνεις ότι δίνεις... Αυτό ειναι το θέμα!\nΠοτέ μην θεωρήσεις κάποιον ως δεδομένο. Κράτησε κάθε φίλο στην καρδιά σου γιατί μία μέρα μπορεί να ξυπνήσεις και να συνηδητοποιήσεις πως έχασες ένα διαμάντι όταν είσουν απασχολημένος με το να μαζεύεις πέτρες;)\nΤελωσπαντων, εγώ ευτυχώς έχω fun - ταστικούς φιλους! :D\nΘα γράφω γι αυτούς στα επόμενα άρθρα μου, οπότε φυλαχτείτεεεεεεε!!! ^.^\nσχεδίασε στο μαγικό της χάρτη η Ιρις♥ όταν το ρολόι έδειχνε 11:54 π.μ.


«Πέρασε» ο Εθνικός Κλιματικός νόμος, καταψηφίστηκε και από τα 5 κόμματα της αντιπολίτευσης - Ποιες τροπολογίες εγκρίθηκαν - Δημοκρατική της Ρόδου\nΨηφίστηκε κατά πλειοψηφία από την Ολομέλεια, το νομοσχέδιο του υπουργείου Περιβάλλοντος και Ενέργειας για τον Εθνικό Κλιματικό Νόμο. Υπέρ της αρχής του τάχθηκαν μόνο οι βουλευτές της Νέας Δημοκρατίας ενώ καταψηφίστηκε και από τα πέντε κόμματα της αντιπολίτευσης.\nΥπερψηφίστηκε επίσης η τροπολογία που προβλέπει την έκτακτη οικονομική ενίσχυση μέχρι 600 ευρώ για το λογαριασμό ρεύματος. Υπέρ ψήφισαν η ΝΔ ενώ ΣΥΡΙΖΑ, ΠΑΣΟΚ-ΚΙΝΑΛ, ΚΚΕ και ΕΛ.ΛΥ δήλωσαν «παρόν» και το ΜέΡΑ25 καταψήφισε, σύμφωνα με το ΑΠΕ ΜΠΕ.\nΤέλος, κατά πλειοψηφία εγκρίθηκε και η τροπολογία που προβλέπει την υποχρεωτική εξαίρεση από την αναδάσωση των εκτάσεων που έχουν κηρυχθεί αναδασωτέες αλλά δεν έχουν κυρωθεί στους δασικούς χάρτες. Υπέρ ψήφισε μόνο η ΝΔ – ΣΥΡΙΖΑ, ΚΚΕ και ΜέΡΑ25 καταψήφισαν ενώ ΠΑΣΟΚ-ΚΙΝΑΛ και Ελληνική Λύση δήλωσαν «παρόν».


Το ηλεκτρικό πισωκίνητο για παιχνίδι στην πίστα\nΠρώτη καταχώρηση: Πέμπτη, 29 Απριλίου 2021, 20:03\nΣτην Ισπανία η Seat είναι εκείνη που κυριαρχεί στην αυτοκινητοβιομηχανία και όχι άδικα καθώς έχουμε να Μοιάζει με το KTM X-BOW μόνο που αυτό είναι ηλεκτρικό και με 500 ίππους!κάνουμε με έναν κολοσσό της παγκόσμιας αυτοκίνησης. Τη Βαρκελώνη τη γνωρίζουμε κυρίως για τον Messi, τον Gaudi και τον Miro, ωστόσο υπάρχει και ένας μικρός κατασκευαστής αυτοκινήτων που φτιάχνει πολύ διασκεδαστικά τετράτροχα.\nΟ λόγος για την Baltasar η οποία πρόσφατα παρουσίασε το εξαιρετικό της μοντέλο Revolt. Στόχος ήταν να κατασκευάσει ένα πλήρως ηλεκτρικό αυτοκίνητο προορισμένο για διασκέδαση στην πίστα και όπως φαίνεται τα κατάφερε περίφημα.\nΜικρό σε διαστάσεις, τεράστιο σε επιδόσεις!\nΤο Revolt κινείται από έναν διπλό ηλεκτροκινητήρα με απόδοση 500 ίππους, ζυγίζει μόλις 770 κιλά και η Η πρίζα φόρτισης είναι μπροστά από τη θέση του συνοδηγούκίνηση μεταφέρεται στους πίσω τροχούς... νομίζω ότι πιάσατε το νόημα. Η επιτάχυνση 0-100 Km/h έρχεται σε μόλις 2,5 δευτερόλεπτα κάτι που το τοποθετεί ανάμεσα στα ταχύτερα ηλεκτρικά οχήματα που έχουν φτιαχτεί.\nΌλα τα εξαρτήματα του Revolt είναι κατασκευασμένα από την Baltasar εκτός από τις μπαταρίες οι οποίες προέρχονται από τη Millor. Το Revolt είναι ικανό να φορτιστεί για να διανύσει 100 χιλιόμετρα σε μόλις 5 λεπτά, φυσικά σε ταχυφορτιστή!\nΤο αυτοκίνητο είναι ξεκάθαρα για χρήση πίστας, αλλά είναι νόμιμο για κίνηση στο δρόμο. Πάντως, δεν είναι το αυτοκίνητο που θα επιλέξεις για να κάνεις τα ψώνια και τις βόλτες σου αφού το εσωτερικό δεν παρέχει σχεδόν καμία άνεση!\nH WATT+VOLT διαθέτει την πιο ολοκληρωμένη λύση για την ηλεκτροκίνηση\nΚυκλοφόρησε στην Ελλάδα το πρώτο ηλεκτρικό Nissan Leaf – taxi\nΤελευταία ενημέρωση: Πέμπτη, 29 Απριλίου 2021, 20:03\nΜ. Κυρίδου - Χ. Μπούρμπου: «Τα δώσαμε όλα χθες και ήταν μεγάλη η κούραση στον τελικό»\nΧάντμπολ Γυναικών: Στην Ισπανία το ευρωπαϊκό ντέρμπι, 28-25 τη Γαλλία


Πουί Μαρί - Βικιπαίδεια\nΌρη του Καντάλ στο Μασίφ Σαντράλ\n45°06′34″N 2°40′34″E / 45.109444°N 2.676111°E / 45.109444; 2.676111°,°\n2 Γεωγραφικά και γεωλογικά στοιχεία\n4 Προστασία του περιβάλλοντος\nΤο όνομα «puy Mary» προέρχεται\nαπό τον όρο puy, που αναφέρεται σε ένα ηφαιστειογενές βουνό με στρογγυλεμένη κορυφή και\nαπό τον Μάριο, μαθητή του αγίου Ωστρεμουάν και πρώτου ιεραπόστολου της Άνω Ωβέρνης, ο οποίος έζησε τον 3ο ή 4ο αιώνα και τα λείψανά του βρίσκονται στη Βασιλική της Νοτρ-Νταμ-ντε-Μιράκλ στο Μωριάκ.\nΓεωγραφικά και γεωλογικά στοιχεία[Επεξεργασία | επεξεργασία κώδικα]\nΗ ορεινή διάβαση Πα ντε Περόλ\nΤο Πουί Μαρί από τη διάβαση του Πα ντε Περόλ\nΤο Πουί Μαρί βρίσκεται στο Φυσικό περιφερειακό πάρκο των Ηφαιστείων της Ωβέρνης και έχει χαρακτηρισθεί « Μεγάλο αξιοθέατο της Γαλλίας». Είναι ένα σβησμένο ηφαίστειο, ηλικίας περίπου 6,5 εκατομμυρίων ετών, το οποίο σχηματίστηκε από τη συσσώρευση ιξώδους λάβας. Έχει βαθμιαία διαβρωθεί από τους παγετώνες κατά τη διάρκεια της τεταρτογενούς περιόδου, γεγονός που εξηγεί την πυραμιδοειδή μορφή του.\nΑρκετά μονοπάτια πεζοπορίας οδηγούν στο Πουί Μαρί. Το συντομότερο, από την ορεινή διάβαση του Πα ντε Περόλ, αποτελείται από μία πεζοπορική διαδρομή που διαρκεί μία ώρα (μετ' επιστροφής). Στο μονοπάτι, πολύ απότομο σε ορισμένα σημεία, κατασκευάστηκαν σκαλοπάτια, που κρίθηκαν αναγκαία λόγω της μεγάλης επισκεψιμότητας του χώρου που κατέστρεφε την παλιά διαδρομή.\nΣτις άκρες αυτού του μονοπατιού αναπτύσσεται κίτρινη γεντιανή η ρίζα της οποίας μπορεί να φθάσει το 1,50 μέτρο και χρησιμοποιείται για να παράγει διάφορα ποτά, τα πιο γνωστά είναι τα απεριτίφ Σαλέρ και Αβέζ.\nΔιοικητικά, η κορυφή Πουί Μαρί βρίσκεται μεταξύ τεσσάρων πόλεων του νομού Καντάλ: Φαλγκού προς τα δυτικά, Λε Κλω στα βόρεια, Λαβιζερί προς τα ανατολικά και Μαντάντλ-Σαιν-Ζυλιάν στα νότια.\nΗ κορυφογραμμή μεταξύ του Πουί Μαρί και του Πουί ντε λα Τουρτ διασχίζεται χάρη στην ορεινή διάβαση Πα ντε Περόλ (1.589 μέτρα, το ψηλότερο οδικό πέρασμα του Μασίφ Σαντράλ). Η οδική πρόσβαση της διάβασης είναι αδιάβατη το χειμώνα και είναι απόλυτα κλειστή για κυκλοφορία από τον Νοέμβριο έως τον Μάιο.\nΤο Πουί Μαρί χιονισμένο\nΤο Πουί Μαρί και το Πλον ντυ Καντάλ είναι ανάμεσα στις περιοχές της Γαλλίας με την υψηλότερη υδατόπτωση (κατά μέσο όρο 2,5 μέτρα νερό ανά έτος) και δημιουργούν πολλαπλούς χείμαρρους των οποίων οι καταρράκτες τρέχουν στις πλαγιές τους.\nΗ βόρεια πλευρά του Πουί Μαρί, που είναι τον περισσότερο χρόνο χιονισμένη, καλύπτεται από παγωμένα στρώματα χιονιού που λιώνουν πολύ αργά το καλοκαίρι. Αυτή η συσσώρευση του χιονιού αποτελεί την αιτία του παρατεταμένου κλεισίματος της ορεινής διάβασης Πα ντε Περόλ (μερικές φορές μέχρι τον Ιούνιο).\nΗ μεγάλη επισκεψιμότητα του χώρου (500 έως 600.000 επισκέπτες κάθε χρόνο μεταξύ Ιουνίου και Σεπτεμβρίου, στην οποία πρέπει να προστεθεί και η χειμερινή προσέλευση) θέτει προβλήματα υποβάθμισης του φυσικού περιβάλλοντος. Ένα από τα εμβληματικά μέτρα του προγράμματος δράσης «Grand Site Objective 2010» είναι η σημαντική μείωση της κυκλοφορίας των αυτοκινήτων στη διάβαση Πα ντε Περόλ. Έτσι τέθηκαν σε κυκλοφορία μίνι λεωφορεία που αναχωρούν από τις διάφορες κοιλάδες γύρω από την κορυφή.\nΠουί Μαρί Αρχειοθετήθηκε 2019-04-01 στο Wayback Machine. (γαλλικά)\nΗφαίστεια της Ωβέρνης-Πουί Μαρί (αγγλικά)\n↑ . «ετυμολογία σύμφωνα με την ιστοσελίδα». Αρχειοθετήθηκε από το πρωτότυπο στις 15 Ιανουαρίου 2014.\n↑ . «χάρτης μονοπατιών» (PDF). Αρχειοθετήθηκε από το πρωτότυπο (PDF) στις 22 Ιουνίου 2016.\n↑ . «mediplantepirus».\n↑ F.Graveline et J. Brunel, Cantal, la saga d'un volcan, Debaisieux, 1996\n↑ . «Le Transport Découverte du Puy Mary».\nΑνακτήθηκε από "https://el.wikipedia.org/w/index.php?title=Πουί_Μαρί&oldid=9193345"\nΤελευταία τροποποίηση 00:37, 20 Δεκεμβρίου 2021.


Αφήνει τον Καβενάγκι και πάει για άλλον φορ ο Άρης - Άρης - SPORT 24\nΑφήνει τον Καβενάγκι και πάει για άλλον φορ ο Άρης\nΕπιμέλεια: Πάρης Τσελεπίδης Δημοσίευση: 07 Σεπ. 2016 16:31\nΟ Άρης δε θέλησε να περιμένει την απάντηση του Αργεντινού Φερνάντο Καβενάγκι και κινείται ήδη για άλλον ξένο επιθετικό όπως και για κεντρικό αμυντικό έχοντας για αντίπαλο τον χρόνο.\nΜάχη με τον χρόνο δίνουν στον Άρη στην προσπάθειά τους να ολοκληρώσουν τις δύο ακόμη κινήσεις που επιθυμεί ο Νίκος Αναστόπουλος. Της απόκτησης κεντρικού αμυντικού και επιθετικού με τον Φερνάντο Καβενάγκι να μην είναι πλέον στα υπόψη.\nΟ Αργεντινός φορ βρέθηκε τις τελευταίες μέρες ψηλά στη λίστα του "Αλενατόρε" για την ενίσχυση της γραμμής κρούσης των "κιτρινόμαυρων". Λίγο όμως η διαφορά στο οικονομικό και λίγο το ότι προέρχεται από τραυματισμό, καθώς τώρα επανήλθε μετά από εγχείρηση στους χιαστούς του, είχανε σαν αποτέλεσμα την απόσυρση του ενδιαφέροντος. Αξίζει να σημειωθεί ότι εκτός του Άρη τις τελευταίες μέρες είχανε δείξει ενδιαφέρον για την απόκτηση του Καβενάγκι και δύο ιταλικές ομάδες.\nΚαι πιο συγκεκριμένα οι Μπάρι και Πεσκάρα. Πλέον στην ομάδα της Θεσσαλονίκης ήδη κινούνται για άλλον επιθετικό, ενώ στην Αλκμήνης υποστηρίζουν πως αυτός δεν θα είναι ο Αργεντινός Φακούντο Πάρα. Ο πρώην Αργεντινός των Λάρισα και Αστέρα Τρίπολης και μέχρι προ ημερών της Ατλέτικο Ραφαέλα.\nΕπίσης στον Άρη κινούνται πάντα για την απόκτηση ενός ακόμη κεντρικού αμυντικού από τη στιγμή δεν έγινε πράξη ο Νο1 μεταγραφικός στόχος για τη συγκεκριμένη θέση. Ο Στάθης Ταυλαρίδης που παρέμεινε στον Παναθηναϊκό. Από την αγορά των ελεύθερων όμως ο τεχνικός του Άρη έχει ξεχωρίσει ξένο στόπερ.\nΣτο αγωνιστικό κομμάτι στις προπονήσεις του Άρη επιστρέφει από σήμερα Τετάρτη (7/9) ο Πασχάλης Βουτσιάς. Ο 26χρονος μπακ εξασφάλισε άδεια από τον στρατό, καθώς το τελευταίο διήμερο βρέθηκε στη Θήβα όπου και παρουσιάστηκε στο κέντρο εκπαίδευσης νεοσυλλέκτων.\n17:55 ΚΥΜΗ Γίνεται κοινοτικός και ενθουσιάζει ο Θαντ ΜακΦάντεν\n17:52 SOCIAL MEDIA Ο Στσέσνι πιάνει και καραμούζες στον αέρα!\n17:51 ΕΛΛΑΔΑ Ο Συναδινός συνδέει την επίθεση στον Μπουτάρη με συνδέσμους οπαδών\n17:49 ΠΑΟΚ Καμία συμφωνία μεταξύ Αλ Νασρ και Πρίγιοβιτς\n17:41 ΠΑΟΚ Το πλάνο της πρόκρισης του ΠΑΟΚ\n17:40 ΜΠΑΣΚΕΤ ΤΣΣΚΑ Μόσχας - Ζάλγκιρις LIVE